Održana III redovna sednica Skupštine Opštine Bogatić\n27.09.2016 Održana III redovna sednica Skupštine Opštine Bogatić\nU Bogatiću je održana treća redovna sednica Skupštine opštine, na kojoj su se odbornici izjašnjavali po osnovu 24 tačke dnevnog reda. Među značajnijim, bilo je usvajanje zaključka o davanju saglasnosti na konsolidovani šestomesečni izveštaj o izvršenju budžeta Opštine Bogatić za period od 1. januara do 30. juna tekuće godine. Izveštaj je podneo načelnik odeljenja za privredu, finansije i imovinsko-pravne poslove opštine Bogatić, Zlatko Lacković.\n“Izveštaj je podnet u skladu sa Zakonom o budžetskom sistemu i u njemu se vidi da su planirani prihodi u iznosu od oko 623 miliona dinara ostvareni u iznosu od oko 281 milion, koji čine 175 miliona od transfera i 106 miliona opštinskih prihoda, što je procentualno oko 45 odsto plana. Planirani rashodi za ovaj period iznosili su 668 miliona, a ostvareno je 47 procenata plana”, izložio je Lacković.\nUsvojena je i odluka o zaduživanju Opštine Bogatić kreditom u iznosu od 40.000.000,00 dinara, na domaćem finansijskom tržištu, na period od pet godina, radi finansiranja, kako stoji u odluci, kapitalnih investicionih rashoda i to za projekte: "Uređenja dela dvorišta i dogradnja dela kuhinje" čiji je nosilac PU Slava Ković, "Sanacija predškolske ustanove u Bogatiću" čiji je nosilac Direkcija za građevinsko zemljište, puteve i izgradnju, dogradnja ulične javne rasvete, održavanje lokalnih puteva i investicioni rashodi u oblasti vodosnabdevanja i kanalizacije. Predlog odluke o zaduživanju izneo je predsednik Opštine Bogatić, Nenad Beserovac.\n“Rebalansom budžeta predviđaju se prihodi za investicione rashode, koji će se finansirati iz ovog zaduženja. Imamo saglasnost od Uprave za javni dug Ministarstva finansija, a nakon usvajanja odluke ostaje da se izabere najpovoljnija banka sa najpovoljnijim uslovima”, objasnio je Beserovac.\nUsvojena je i saglasnost na zaduživanje Javno komunalnog preduzeća "Bogatić" u iznosu od 10.000.000,00 dinara na period od pet do sedam godina, radi nabavke nove kombinovane mašine - rovokopača. Ovu odluku obrazložio je direktor JKP Slobodan Đurković.\nMeđu usvojenim tačkama dnevnog reda bilo je i razrešenje direktora Turističke organizacije Opštine Bogatić, Snežane Janjić koja je na ovu funkciju izabrana na predlog Nove Srbije i imenovanje Vladana Popadića, predlogom SNS, na tu funkciju. Usvojena su i rezrešenja i imenovanja predsednika i članova upravnih odbora Kulturno-obrazovnog centra, Turističke organizacije Opštine Bogatić, Doma zdravlja Bogatić, Centra za socijalni rad, Narodne biblioteke i Predškolske ustanove.\nVerifikacioni odbor dao je saglasnost o izboru novog odbornika, a zatim je potvrđen mandat novoizabranom odborniku Draganu Ružiću. Konstatovan je i prestanak mandata odbornika Gorana Makunčevića i Dušana Tufegdžića, koji su podneli pismene ostavke.\nNakon ove sednice, dve najveće stranke SPS i SNS zaokružile su formiranje vlasti, odnosno sporovođenje postizbornog koalicionog dogovora, prema kojem vladajuću većinu čini 18 odbornika ove dve stranke.\n13.02.2020Uručena priznanja najuspešnijim preduzetnicima opštine Bogatić\nOpšte udruženje preduzetnika u Bogatiću juče je proslavilo krsnu slavu Sveta tri jerarha. Na svečanosti, kojoj su prisustvovale brojne zvanice ...\n07.02.2020Nastavlja se čišćenje i saniranje priobalja u Badovincima\nKrajem oktobra meseca prošle godine meštani Badovinaca učestovali su u akciji čišćenja priobalja Drine, koje je bilo pretvoreno u pravu ...\nBroj posetilaca na mreži: 55\nVi ste posetilac br: 11 709 336


Tanjug 23. jula 2021. 21:20\nBEOGRAD – Muzej žrtava genocida u Beogradu ocenio je večeras da je visoki predstavnik međunarodne zajednice u BiH Valentin Incko nametanjem zakona o zabrani negriaranja genocida u Srebrenici izmejdu ostalog demonstrirao i da svoju ulogu doživljava kao istinskog i svesnog egzekutora istine, prava i istorijske pravde.\nMuzej u saopštenju dodaje da sa žaljenjem konstatuje da je Incko na kraju mandata dao snažan podstrek reviziji nedavne tragične istorije time što je nametnuo izmene Krivičnog zakona BiH kojima se, pored ostalog, sankcioniše javno odobravanje, poricanje, grubo umanjivanje ili opravdavanje „genocida“ u Srebrenici.\nNakon detaljne analize odluke Incka Muzej ocenjuje da je sam čin koji podrazumeva nametanje jedne pravne norme jasno svedoči o tome da je njegov realizator svestan da je ta i takva norma duboko antipravna, anticivilizacijska, pseudoistorijska i, konačno, u suprotnosti sa osnovnim istorijskim činjenicama, odnosno sa načinom na koji se pravno kvalifikuje određeni zločin počinjen u okolnostima građanskog sukoba.\n„Svesno izvlačeći iz nedeljivog istorijskog konteksta jedan zločin i proglašavajući ga genocidom, suprotno definiciji genocida koju je dao njen tvorac Rafael Lemkin, Međunarodni krivični sud za bivšu Jugoslaviju, na čije se pojedine krajnje problematične presude poziva Incko, uspostavio je snažne osnove za mobilizaciju brojnih generacija na postjugoslovenskim prostorima na novu mržnju i nasilje“, navodi Muzej.\nDrugim rečima, umesto da zadovolji pravdu, utvrdi nesporne činjenice, sankcioniše sve odgovorne i pruži pravnu, moralnu i ljudsku utehu i podršku žrtvama, njihovim najmilijima i potomcima, Međunarodni ad hoc krivični sud, a sada i Incko, načinili su jasan otklon od istinske pravde u pokušaju da kao neprikosnovenu i neupitnu istorijsku istinu uspostave pravnu kvalifikaciju koja ne korespondira sa činjeničnim karakterom tragičnih istorijskih događaja u Srebrenici.\nIz Muzeja samtraju da je odluka Incka očigledna reakcija na temeljan i detaljan, činjenicama potkrepljen nedavno objavljeni izveštaj tima međunarodno priznatih stručnjaka koji je ratni zločin počinjen na području Srebrenice ispravno kvalifikovao kao takav, ukazujući da on u sebi ne sadrži elemente genocidne namere, odnosno genocidne radnje.\n„Incko je nevešto, a sve sa ciljem da uspostavi nepostojeći i nemogući istorijsko-pravni paralelizam između Povelje Međunarodnog vojnog suda pridružene uz tzv. Londonski sporazum od 8. avgusta 1945. godine sa pojedinim istorijski i pravno problematičnim presudama ad hok Međunarodnog krivičnog suda za bivšu Jugoslaviju, demonstrirao to da svoju ulogu visokog predstavnika međunarodne zajednice u BiH doživljava kao istinskog i svesnog egzekutora (ubice) istine, prava i istorijske pravde“, navodi Muzej.\nIz Muzeja nagalšavaju da tome možda ponajbolje svedoči i činjenica da je Međunarodni (Nirnberški) vojni sud 1945. godine bio osnovan kako bi utvrdio činjenice i sankcionisao odgovorne za ratne zločine počinjene tokom globalnog međunarodnog i međudržavnog sukoba kakav je bio Drugi svetski rat, dok je ad hok Međunarodni krivični sud za bivšu Jugoslaviju formiran kako bi sudio odgovornima za zločine počinjene na teritoriji samo jedne suverene države tokom tragičnog građanskog sukoba koji je sadržavao sve elemente međunacionalnog i međuverskog konflikta.\n„Imajući sve prethodno saopšteno u vidu, Muzej žrtava genocida još jednom ukazuje na činjeničnu utemelkenost, stručnost i objektivnost nedavno objavljenog izveštaja grupe međunarodnih eksperata u vezi sa tragičnim događajima iz jula 1995. i izražava žaljenje zbog neodgovorne odluke Incka čije se će zabrinjavajuće i potencijalno veoma posledice tek osetiti u godinama i decenijama koje slede“, navodi se u saopštenju Muzeja.


RTCG - Radio Televizija Crne Gore - Nacionalni javni servis :: Kulturna galaksija :: Skulpture od drveta Pola Kaptejna\n25. 03. 2014. 17:20 >> 17:20 0\nSUBJEKTI SA PRAZNINOM\nSkulpture od drveta Pola Kaptejna\nUmjetnik iz Australije Pol Kaptejn ručno izrađuje prekrasne skulpture od drveta, kojim istražuje pojam sadašnjosti i vezu prošlosti i budućnosti. Svako njegovo djelo ima određeno značenje, odnosno, svaka skulptura ima rupe u sebi koje predstavljaju određenu prazninu u njegovim subjektima.\nUzimajući različite kulturološke i vremenske mogućnosti, Kaptejnov rad uvjek za rezultat ima objekte koji nijesu u potpunosti stvarni, ali ni ne spadaju totalno u fikciju. Za njega, obrada drveta je savršena osnova za istraživanje tih stvari, drvo predstavlja prošlost, sadašnjost i budućnost.\n19:41 Evropska Noć istraživača ka naučnim dostignućama\n18:52 Gost Śednika četvrtkom Marko Špadijer\n14:10 Objavljena knjiga o Crnogorcima u Sloveniji\n13:39 Poziv da ne zaboravljamo svjetlost i kosmičko prostranstvo\n10:48 Repertoar Cineplexx-a za dane vikenda\n09:36 Kopola udahnuo novi život filmu "Kum 3"\n00:00 25. novembar\n22.11. 22. novembar


GRCI PIŠU Liverpul je prošlost: Lazar Marković postaje crveno-beli\nLazar Marković godinama unazad ne uspeva da pronađe mesto u startnoj postavi Liverpula, na pripremama dobija šansu, ali se čitava priča završi pozajmicom. Ni uoči ove sezone njegov status nije mnogo bolji, pa bi to da iskorist Olimpijakos, koji želi da ga dovede na pozajmicu, navodi grčka "Gazeta".\nPrethodnih dana se pojavila informacija da se našao na transfer listi "crvenih", koji bi se zadovoljili sumom od osam miliona evra.\nGrčka "Gazeta" javlja da će crveno-beli iz Pireja učiniti sve što je u njihovoj moći da privole krilnog napadača u svoje redove. Podsetimo, oni su se i prošle sezone interesovali za Markovića, ali je on tada završio u Anderlehtu.\nOd 2014. godine, kada je zvanično postao član kluba iz grada Bitlsa, Marković je nastupe upisivao na brojnim pozajmicama, a bio je u Fenerbahčeu, Sportingu iz Lisabona, te engleskom Halu.


Budžet Grada Goražda realizovan u iznosu 83 posto od planiranog – Biznis.ba\nBudžet Grada Goražda realizovan u iznosu 83 posto od planiranog\nobjavljeno 07. dec 2018. u 15:17\nBudžet Grada Goražda za prvih jedanaest mjeseci ove godine ostvaren je u iznosu 83 posto od planiranog, potvrđeno je Feni u nadležnoj gradskoj službi.\nPomoćnica gradonačelnika za finansije, trezor i privredu Enisa Lapo podsjeća da je budžet za 2018. godinu usvojen u iznosu od 9.779.500 KM te napominje da je sa 30. novembrom budžet realizovan u iznosu od 8.144.000 KM ili devet posto manje od planiranog za taj period.\n– Porezni prihodi planirani u iznosu od 4.770.000 maraka realizovani su sa 4.820.000 ili 101 posto. S druge strane u ovoj godini došlo je do smanjena prihoda po osnovu poreza na dobit. Razlog je odluka o izmjenama i dopunama odluke o raspodjeli javnih prihoda BPK gdje je evidentan onaj omjer koji smo imali po 50 posto prihoda kantonu i opcinama poreza na dobit, on je umanjen na 30 posto općinama, tako da je ova realizacija manja u ovoj godini, što je očekivati i u narednom periodu. Porez na imovinu je realizovan sa 90 posto, porez na dodak 129 posto, dok su prihodi od indirektnih poreza realizovani sa 101 posto od plana – pojašnjava Lapo.\nOna je istakla da su neporezni prihodi planirani u iznosu od 2.826.000 KM realizovani u iznosu od 2.400.000 KM ili 86 posto. Prihodi od zemljišne rente realizovani su sa 50 posto, a od pružanja usluga budžetskih korisnika 37 posto. Povećana je realizacija prihoda od hidroakumulacije za potopljeno zemljište koji su ostvareni sa 130 posto kao i prihodi od cestovnih naknada koji su realizovani sa 135 posto.\n-Što se tiče tekućih transfera u budžetu smo planirali 500.00 KM, a realizovano je u ovoj godini 313.000 KM. Po odlukama kantonalne vlade za ovu godinu realizovano je 135.000 KM, a razlika se odnosi na transfere po odlukama vlade iz prošle godine, dok je realizacija t uslijedila tek u ovoj godini. Kapitalni transferi u ovoj godini planirani su u iznosu od 1.605.000 KM – precizirala je Lapo.\nPo njenim riječima, najveći dio sredstava utrošen je za sufinansiranje projekata sa međunarodnim organizacijama.\n-Kapitalni izdaci su realizovani oko 30 posto što je manje od plana. Nabavka specijalnog vozila za Civilnu zaštitu će tek uslijediti, zatim izrada projektne dokumentacije, rekonstrukcija puteva najvećim dijelom i slično. Očekujemo da će budžet Grada Goražda, po uzoru na prošlu i za ovu godinu biti ostvaren u iznosu od 90 posto od planiranog, a izmjena i dopuna budžeta neće biti. Gradskom vijeću već je ponuđen Nacrt budžeta za 2019. godinu, a koji na posljednjoj sjednici nije usvojen – rekla je na kraju razgovora pomoćnica gradonačelnika za finansije, trezor i privredu.


Skupština Prijestonice usvojila budžet vrijedan 8,2 miliona eura :: Ekonomija\nSkupština Prijestonice usvojila budžet vrijedan 8,2 miliona eura\n08.02.2019 20:28 > 20:28 | Postavio/la: Jelena Ćetković\nSkupština Prijestonice usvojila je danas budžet za 2019. koji je vrijedan 8,2 milona eura.\nGradonačelnik Cetinja Aleksandar Kašćelan kazao je, obraćajući se odbornicima, da je budžetom za 2019. planiran nastavak povećanja broja poreskih obveznika i naplate svih prihoda, racionalizacija potrošnje i izmirenje obaveza iz prethodnog perioda.\nKašćelan je naveo da ovogodišnji budžet, kao i prethodni, ima izraženu razvojnu komponentu, koja će se uz lokalne kapitalne izdatke od 420.100,00 eura, značajno osloniti na Program razvoja Prijestonice Cetinje za 2019.\n“Budžet ima i neophodnu sanacionu komponentu koja podrazumijeva servisiranje obaveza iz prethodnih godina. Odlukom o refinansiranju kredita, koju je donio ovaj dom, stvoreni su uslovi da se djelimično servisiraju obaveze za poreze i doprinose na zarade iz prethodnih godina, što značajno rasterećuje javne finansije i otvara mogućnost za redistribuciju sredstava“, kazao je Kašćelan.\nGradonačelnik je naglasio da se Cetinje u 2018. „nije zadužilo ni jedan cent“ i da nakon reprogramiranja kredita kod poslovnih banaka, sa povećanim prihodima od naplate poreza, redovno izmiruje zaradu u bruto iznosu.\n„Ohrabrujući su podaci da je u 2018. ostvaren rast sopstvenih prihoda za oko 14% u odnosu na 2017. godinu, kao i da su u pripremi zakoni o povećanju učešća ustupljenih prihoda u većem procentu lokalnim upravama, da se mijenjaju zakonska rješenja kod taksi i ostalih prihoda od djelatnosti organa uprave i slično“, kazao je gradonačelnik.\nSa nesmanjenim intenzitetom, kako je istakao, biće nastavljena realizacija mjera fiskalne konsolidacije i racionalizacija ukupne javne potrošnje kako bi javne finansije Prijestonice učinili stabilnim.\n„Efikasna naplata svih planiranih prihoda, kao i iznalaženje mehanizama za stvaranje novih, ostaje obaveza svih organa uprave i preduzeća čiji je osnivač Prijestonica, i ključno mjerilo uspješnosti rada svih nas pojedinačno, ali i sistema u cjelini“.\nKada su posrijedi rashodi, Kaščelan je istakao da će racionalna javna potrošnja i dalje biti ključni prioritet Prijestonice.\n„Nastavljamo sa smanjenjem izdataka za pojedine stavke, pa već sada, poučeni iskustvom sa budžetom iz 2018. godine, možemo da konstatujemo postojanje prostora za uštede. Tako smo u toku 2018. ostvarili evidentnu uštedu u rashodima na koje se može uticati, poput onih za materijal i usluge, koji su smanjeni za 40 odsto“.\nPrema njegovim riječima, bez obzira na brojne otežavajuće okolnosti, Prijestonica ne odustaje od nužne razvojne komponente Budžeta za 2019. godinu.\n„Uz planirana sredstva iz budžeta, i ona opredijeljena Zakonom o Prijestonici, stvara se se solidna baza za realizaciju prioritetnih infrastrukturnih i razvojnih projekata. U prvom redu mislim na sanaciju gradske vodovodne mreže, a potom i na valorizaciju nekadašnjeg kompleksa Gornjeg Oboda“, istakao je Kašćelan.\nKašćelan je podsjetio i da je formiran tim koji već radi na dodatnim stimulativnim mjerama za one koje se odluče da otvore prozvodne pogone na Cetinju.


Programske aktivnosti | Crnogorski olimpijski komitet\nPlan i program – Dušan Simonović\nOvo je prvih pet crnogorskih olimpijskih godina koje su, po meni, period pune afirmacije i izuzetnih uspjeha crnogorskog sporta. Ovo je, takođe, period pozicioniranja i pune aktivnosti Crnogorskog olimpijskog komiteta.\nSvoju aktivnost temeljili smo na načelima koja su sadržana u Povelji Međunarodnog olimpijskog komiteta i našem Statutu koji je usaglašen sa ovim dokumentom, kao i Zakona o sportu i drugim međunarodnim i domaćim propisima kojima se uređuje ova oblast.\nSmatram da smo period nakon prijema u olimpijsku porodicu iskoristili na najbolji mogući način, dobro se organizovali za Olimpijske igre u Pekingu i stekli sjajno iskustvo koje je naročito koristilo u pripremama za Igre u Londonu 2012.godine. Ono na šta bih želio skrenuti posebnu pažnju je izuzetna aktivnost koju smo imali u predolimpijskom periodu i koju smo iskoristili da afirmišemo olimpizam i olimpijski pokret u našoj zemlji, uključimo u naš rad veliki broj građana Crne Gore, a naročito mladih i, po prvi put na ovim prostorima, predstavimo ovu najveću globalnu ideju i njene vrijednosti, kroz realizaciju velikog broja projekata koje smo posebno osmislili. Po prvi put smo za realizaciju jednog ovako složenog projekta imali i puni četvorogodišnji mandat.\nU periodu koji je iza nas, uspostavljena je kvalitetna saradnja sa olimpijskim komitetima drugih zemalja, kao i izvanredna komunikacija i saradnja sa MOK-om, ANOC-om, EOK-om, što predstavlja dobru osnovu za dalji napredak i razvoj ovog olimpijskog komiteta.\nU nastavku bih, u najkraćem, dao osnovna planska i programska opredjeljenja onako kako ih ja vidim kroz naredni olimpijski ciklus, zaključno sa igrama u Brazilu (Rio de Žaneiro) 2016. godine. Naše aktivnosti temeljićemo na načelima koja smo pomenuli a koja su i do sada bila temeljna opredjeljenja i prioritet ovog olimpijskog komiteta i definisanih potreba crnogorskog sporta uopšte:\n1. rad na afirmaciji olimpizma i olimpijskih načela u Crnoj Gori jer, kako stoji u Povelji MOK-a „Olimpizam je životna filozofija kojom se slave i sjedinjuju u uravnoteženu cjelinu kvaliteti tijela, volje i uma. Spajajući sport s kulturom i obrazovanjem, olimpizam teži stvaranju takvog načina života koji se temelji na radosti koja proizilazi iz napora, obrazovnoj vrijednosti dobrog primjera i poštovanju univerzalinih temeljnih etičkih načela“;\n2. očuvanje autonomije olimpijskog pokreta u skladu sa proklamovanim i prihvaćenim načelima, s ciljem da sportom upravljaju i sport kontrolišu nezavisne i priznate sportske asocijacije. Sa olimpizmom je nespojiva bilo kakva diskriminacija na rasnoj, vjerskoj, polnoj i političkoj osnovi;\n3. podsticanje, realizacija, praćenje, koordinacija, podrška i organizacija multisportskih takmičenja;\n4. unapređenje etike u sportu i razvijanje duha fairplay-a i nenasilja koje postaje globalni problem;\n5. saradnja sa Vladom Crne Gore, državnim i privatnim kompanijama u nastojanju da se sport stavi u službu građana, s ciljem promovisanja mira, jedinstva i suživota;\n6. podrška projektima koji imaju za cilj uključivanje, napredovanje i promovisanje što većeg broja žena u sportu, u svim strukturama i nivoima radi primjene načela jednakosti;\n7. postupanje u skladu sa afirmisanim principima Međunarodnog anti-doping kodeksa, čiji je Crnogorski olimpijski komitet potpisnik;\n8. učestvovanje u predlaganju i donošenju dugoročnih programa razvoja sporta u Crnoj Gori, što nam je i do sada bila jedna od glavnih odrednica rada i djelovanja, jer kao mlada i mala država moramo iskoristiti sport za afirmaciju i predstavljanje, s obzirom na to da je sport jedan od najboljih, a usudiću se reći, u ovom trenutku i najbolji crnogorski izvozni proizvod;\n9. saradnja sa nevladinim sektorom;\n10. stipendiranje spotskih talenata – olimpijskih kandidata kod pojedinačnih sportova i obezbjeđivanje kvalitetnih grantova za kolektivne sportove preko Olimpijske solidarnosti Međunarodnog olimpijskog komiteta;\n11. ojačavanje već stvorenog olimpijskog pula, što bi omogućilo adekvatno finansiranje i realizaciju planova i programa saveza i samog Olimpijskog komiteta u susret Olimpijskim igrama;\n12. predstavljanje Crnogorskog olimpijskog komiteta i crnogorskog sporta na međunarodnom planu, što je jedan od naših glavnih zadataka, koji smo u dosadašnjem periodu, po ocjeni mnogih, izvršavali na nabolji mogući način;\n13. suprostavljanje svakoj političkoj ili komercijalnoj zloupotrebi sporta i sportista i zalaganje za osiguravanje njihove društvene i profesionalne budućnosti preko državnih organa i sportskih organizacija;\n14. podržavanje aktivnosti sporta za sve i, u mogućoj mjeri, pomoć i podršku Nacionalnom Paraolimpijskom komitetu Crne Gore;\n15. podrška održivom razvoju u sportu i briga za zaštitu životne sredine, što je važna obaveza Crnogorskog olimpijskog komiteta;\n16. rješavanje problema smještaja administracije, s obzirom na to da ni izbliza nijesmo zadovoljni trenutim rješenjem, pa nam i to ostaje kao planski zadatak i obaveza, i u okviru toga rješavanje pitanja organizacije muzeja i biblioteke. Za ove aktivnosti neophodna nam je snažna podrška države Crne Gore;\n17. organizacija i izgradnja mini-olimpijskog centra ili centara u skladu sa već promovisanim idejama nekih lokalnih samouprava, Vlade i ovog olimpijskog komiteta;\n18. nastavak aktivnosti koje podržavaju i promovišu vezu sporta, kulture i obrazovanja;\n19. nastavak dobre saradnje sa Univerzitetom Crne Gore, naročito sa Fakultetom za sport i fizičko vaspitanje u cilju dalje afirmacije olimpizma i olimpijskog pokreta;\n20. dobra saradnja sa medijima, kako pisanim tako i elektronskim, u cilju ispunjenja zadataka iz ovog programa i godišnjih programa, kao i programa saveza;\n21. podrška konstituisanom Klubu crnogorskih olimpijaca;\n22. saradnja sa Crnogorskom sportskom akademijom i\n23. afirmacija rada komisija koje imenuje Crnogorski olimpijski komitet s ciljem uključivanja što većeg broja sportista i sportskih radnika u rad ove sportske asocijacije.\nCrnogorski olimpijski komitet će aktivno i partnerski učestvovati u donošenju pojedinih propisa koji će na dugoročan način unaprijediti rad i razvoj crnogorskog sporta. Tu, prije svega, mislim na određena zakonska rješenja koja nijesu na adekvatan način afirmisana ni u novom Zakonu o sportu, pa je neophodo pokrenuti proceduru izmjena i dopuna istog. Smatram, takođe, da bi inicijativa za izmjene i dopune Zakona o igrama na sreću i pojedinih poreskih zakona bila neophodna jer bi se i kroz ta zakonska rješenja umnogome moglo pomoći sportu, a to je i pravi način da se ovoj djelatnosti pristupi na sistemski način.\nPosebnu pažnju u narednom periodu treba obratiti na obezbjeđivanju adekvatne zdravstvene zaštite sportista, čemu je Crnogorski olimpijski komitet i do sada poklanjao posebnu pažnju. Još jednom bih napomenuo da smo potpisnici anti-doping Kodeksa, što predstavlja jednu od strateških aktivnosti Međunarodnog olimpijskog komiteta. Zakonom o sportu je konstituisana posebna Komisija za zaštitu od dopinga u čijem sastavu su i tri predstavnika Crnogorskog olimpijskog komiteta. Istakao bih izuzetan doprinos doktorke Mire Jovanovski-Dašić u dosadašnjim aktivnostima na ovom planu. Na ovu temu Crnogorski olimpijski komitet je organizovao jedan izuzetno posjećen seminar i izvršena je obuka određenog broja lica za kontrolu i prevenciju u ovoj oblasti koja su u susret Olimpijskim igrama uradila značajan broj testiranja.\nPosebno ćemo se u narednom periodu fokusirati na planove i programe pojedinih saveza koji su, kroz dosadašnje dobre rezultate svojih sportista i dobru organizaciju unutar saveza, zavrijedili da budu na poseban način tretirani i praćeni.\nBilo bi izuzetno korisno kada bismo više nego do sada mogli probuditi zainteresovanost naših stručnjaka u savezima za kvalitetnijim usavršavanjima u inostranstvu, s ciljem implementacije savremenih svjetskih trendova u sportu. Ovaj projekat bismo, svakako, realizovali sa našim prijateljima iz Olimpijske solidarnosti.\nMišljenja sam da prioritete u podršci pojedinim sportskim savezima i sportistima treba da određuje rezultat koji ti sportovi budu imali na međunarodnom planu, za šta već postoji dosta dobra evidencija.\nKako nam je posebno zadovoljstvo i sreću predstavljalo 33 mladih sportista na Olimpijskim igrama u Londonu, naša obaveza bi bila da na Igrama u Riju pokušamo da imamo isto ovako brojan tim.\nKruna našeg dosadašnjeg rada i aktivnosti je osvajanje srebrne medalje rukometašica na Olimpijskim igrama u Londonu, što je ujedno i prva olimpijska crnogorska medalja.\nIako svjesni činjenice da je izuzetno teško osvajati olimpijska odličja, imamo ambiciju da i na narednim Igrama, bez obzira na smjenu generacija i bez obzira na veličinu naše zemlje, pokušamo da ostvarimo dobar plasman i da se izborimo za novu olimpijsku medalju.\nNa osnovu ovog načelnog plana radili bismo kao i do sada godišnje planove koji bi na detaljan način razrađivali gore navedena polazišta.\nNa kraju, siguran sam, na osnovu dosadašnjeg iskustva, da će se pojaviti i niz drugih aktivnosti koje će ovaj Komitet morati da isprati, s obzirom na to da je ovo izuzetno živa i dinamična materija, pa je teško sve do kraja planirati. No, siguran sam da ću sa timom sa kojim sam i do sada radio i izvanredno sarađivao, znati da odgovorim i tom izazovu.


Suspenzija komunalnih policajaca zbog incidenta na Vidikovcu | Insajder\nKako se navodi, dva komunalna policajca koja su učestvovala u incidentu, kada je preminuo prodavac lubenica Vladimir Marinković, biće suspendovani.\n"Na osnovu analize spisa i izjava prisutnih, utvrdjeno je kontrolom da su dvojica komunalnih policajaca imala nepravilnosti u radu i zato sam podneo predlog za pokretanje disciplinskog postupka protiv njih i zatražio da se suspenduju do okončanja postupka", saopštio je načelnik komunalne policije Nikola Ristić.\nOn takođe navodi da je lokacija kod Vidikovačke pijace je kritična naročito kada su u pitanju prekršaji iz oblasti komunalnog reda, i to nelegalne prodaje i nepropisnog parkiranja.\nTvrdi takođe da su komunalni policajci na toj lokaciji izloženi čestim pretnjama, vređanjima i napadima prekršilaca, ali ih to ne opravdava ukoliko predju svoja ovlašćenja.\nRistić je izrazio „iskreno žaljenje zbog tragedije“ i dodao da će u cilju dodatnog poboljšanja odnosa sa građanima intenzivirati rad sa pripadnicima Komunalne policije.\nIncident na Vidikovcu dogodio se 29. juna, kada je Vladimir Marinković preminuo prilikom rasprave sa komunalnim policajcima koji su ga legitimisali.\nNjegova porodica i kolege prodavci tvrde da je on imao sve dozvole za rad i da su komunalni policajci bili nepotrebno grubi prema njemu.\nKomunalna policija prvo je saopštila na dan incidenta da su njeni pripadnici postupali u skladu sa svojim ovlašćenjima i da nisu primenili nikakvu silu prema prodavcu. Dan kasnije je saopšteno da je ipak pokrenuta interna istraga u vezi sa incidentom.\nU rubrici Insajder u izgradnji:Komunalna policija pogledajte incidente u kojima su u proteklom periodu učestvovali pripadnici Komunalne policije.


Saradnja ministarstava odbrane Srbije i Crne Gore - 26.02.2021, Sputnik Srbija\nPotpredsednik Vlade i ministar odbrane dr Nebojša Stefanović razgovarao je danas putem video-linka sa ministarkom odbrane Crne Gore dr Oliverom Injac. 26.02.2021, Sputnik Srbija\nvesti, svet, ministarstvo odbrane, srbija, crna gora, saradnja, region\n13:58 26.02.2021 (Osveženo: 04:02 26.08.2021)\n© Foto : Ministarstvo odbrane/Darimir BandaNebojša Stefanović razgovara putem video-linka sa ministarkom odbrane Crne Gore dr Oliverom Injac\n© Foto : Ministarstvo odbrane/Darimir Banda\nPotpredsednik Vlade i ministar odbrane dr Nebojša Stefanović razgovarao je danas putem video-linka sa ministarkom odbrane Crne Gore dr Oliverom Injac.\nMinistar Stefanović naglasio je da je saradnja sa zemljama regiona jedan od prioriteta Vlade Republike Srbije i istakao opredeljenje Ministarstva odbrane za kvalitativno i kvantitativno unapređenje saradnje u oblasti odbrane sa Crnom Gorom u obostranom interesu, kako na bilateralnom nivou, tako i u regionalnim formatima saradnje.\nSpoljnopolitički cilj Republike Srbije je članstvo u Evropskoj uniji, rekao je ministar Stefanović, a samim tim prioritet Ministarstva odbrane i Vojske Srbije je angažovanje u okviru Zajedničke bezbednosne i odbrambene politike Evropske unije.\nMinistarka Injac zahvalila je Vladi Republike Srbije na donaciji vakcina protiv zarazne bolesti kovid 19, koja je pozitivno prihvaćena kod građana Crne Gore.\nTokom današnjeg razgovora ministri su se saglasili da je neophodno intenziviranje saradnje u oblasti odbrane, posebno imajući u vidu tradicionalne veze između Srbije i Crne Gore.


Paralelno sa planiranjem Fajnal ejta sezone 2019/2020 koji će se odigrati od 30. septembra do 4. oktobra, Liga šampiona je otvorila proces primanja klubova u sezonu 2020/2021 i nekoliko klubova je već potvrdilo da će igrati u ovom takmičenju.\nDarušafaka će debitovati ovog oktobra, nakon solidne sezone u turskom prvenstvu. Klub koji ima jake domaće i evropske rezultate (osvojio dva turska šampionata i Evrokup 2018. godine), te drugoplasirani tim ove sezonu u Kupu Turske.\nU Španiji, Bilbao je odlučio da se prijavi za takmičenje, nakon što je u ACB ligi obezbedi mesto u plej-ofu i mesto u četvrtfinalu Kupa Kralja.\nLitvanski klub Ritas iz Vilnjusa je jedan od novih klubova u takmičenju. Klub ima impresivne rekorde sa pet litvanskih šampionata i dva ULEB kupa.\n- Zadovoljstvo nam je da poželimo dobrodošlicu ovim vrhunskim klubovima, koji igraju u nekim od najjačih liga u Evropu, u Ligu šampiona i ubeđen sam da će doneti nešto posebno ove sezone - rekao je generalni direktor takmičenja Patrik Komninos.\n- Njihovo prisustvo potvrđuje uspešni rast i razvoj takmičenja i zadovoljstvo nam je da bidimo da je sve više klubova ubeđeno u sveevropsko prirodu Lige šampiona i na njenom fokusu da se stvori sjajno međunarodno takmičenje bazirano na rezultatu klubova. Mi smo presrećni da vidimo sve više i više klubova sa ambicijama da osvoje veliki evropski trofej i što su izabrali Ligu šampiona da jure snove - završio je Komninos.


Napoli ne odustaje od Pjonteka, daje 35 miliona i Junesa | Novosti.rs\nNapoli ne odustaje od Pjonteka, daje 35 miliona i Junesa\n09. 11. 2018. u 10:26\nPjontek je privukao pažnju i Juventusa, Borusije iz Dortmunda, minhenskog Bajerna i Bajerna, pa Đenova želi da izvuče što više novca\nKrištof Pjontek foto: EPA\nItalijanski Napoli neće odustati od golgetera Đenove Krištofa Pjonteka i spreman je da ponudi 35 miliona evra i Armina Junesa.\nPrvi čovek Napolija Aurelio De Laurentis već je prošlog meseca obavio razgovore oko poljskog fudbalera sa Đenovljanima, koji su na "prvu loptu" potraživali čak 60 miliona, prenosi „Kalčomerkato“.\nPjontek je privukao pažnju i Juventusa, Borusije iz Dortmunda, minhenskog Bajerna i Bajerna, pa Đenova želi da izvuče što više novca.\nRealnost je ipak drugačija, do sada je konkurentne poteze povukao samo Napoli i veruje se da je najbliži potpisu, posebno što mu nedostaje klasična "devetka".\nPjonteka je najveće otkrovenje Evrope ove sezone i već je dao 13 golova na 12 utakmica.


Potpisan memorandum o saradnji između GO Obrenovac i kompanije ’Mitros’\nPredstavnici Gradske opštine Obrenovac i kompanije ’Mitros’ iz Sremske Mitrovice potpisali su memorandum o saradnji u vezi sa realizacijom projekta ekonomskog razvoja opština, a koji se tiče prodaje i revitalizacije preduzeća AD ’Dragan Marković’\nKompanija „Mitros“ iznela je konkretnu ponudu.\n-Oni su ponudili odmah renoviranje, odnosno rekonstrukciju farme u Ratarima, Mladost i Orašac gde bi, prema njihovim rečima, uložili negde oko 12 miliona evra. Farma u Stublinama je prema njihovim preračunima u planu realizacije 2020. godine, pošto nemaju mogućnosti da tamo vrše rekonstrukciju jer je sve uništeno. Dakle, plan je da zidaju novu farmu 2020. godine i tu bi uložili još dodatnih 3 miliona evra. – rekao je predsednik Komisije za poljoprivredu GO Obrenovac Aleksandar Bogićević.\nPotpisivanju memoranduma prisustvovali su vlasnici „Gerlinger holding“-a u čijem sastavu je i fabrika „Mitros“. Namera potencijalnih investitora je da stvore poljoprivredno dobro za uzgoj prasadi i tovnih svinja, što će biti sirovinska baza za „Mitros“.\n-Treba nam 12 000 svinja nedeljno u „Mitros“-u, a kakva je situacija na tržištu sada dobijamo samo 3 000. „Dragan Marković“ nam sa svojim kapacitetima veoma odgovara, a sa repro centrom se može dobiti do 60 000 svinja. Uz postojeće objekte izgradili bi nove za smeštaj 120 000 životinja godišnje. – rekao je generalni direktor „Gerlinger holding“-a Johan Gerlinger.\nVećinski vlasnik holdinga Gerhard Ajhinger rekao je da kompanija u potpunosti stoji iza svih poslova koje realizuju u Srbiji.\n-Nadamo se da ćemo sa ljudima iz Obrenovca uspostaviti saradnju, a naše porodice koje su osnovale holding ubuduće će biti ponosne na čitav angažman u Srbiji. – dodao je Ajhinger.\nPreduzeće „Dragan Marković“ je simbol opštine Obrenovac. Uz "Tent" i nekadašnju "Prvu Iskru" bio je nosilac razvoja opštine decenijama unazad .\n-Jedna od zainteresovanih kompanija koja je konkretno pismo o namerama predala Vladi RS jeste i kompanija „Mitros“ i za nas je jako značajno da neko stavi na papir ono što bi bila ulaganja u naš kombinat. Sama informacija gde se oni svojim dokumentom obavezuju da će 12 000 svinja nedeljno proizvoditi, znači naš godišnji pogon proizvodnje je bio na farmi Mladost 18 000 svinja i bili smo ponosni na tu veliku cifru. Prvenstveno zato što je kvalitet mesa sa tog područja bio veoma visok i što je to veliki broj svinja. Sada taj iznos spuštamo na mesečni nivo, što znači da će „Dragan Marković“ ukoliko oni preuzmu kompaniju postati naš glavni izvoznik svinja iz Republike Srbije, što je velika čast za nas. Kao što je velika čast za nas da tako jedna moćna kompanija želi uopšte u širem okruženju da ulaže u Srbiju, a posebno u naš Obrenovac. To je sigurno proizvod dobrih mera koje je Vlada sprovela i odnosa koji je imala prema investitoru koji je kupio takođe uništen „Mitros“ pre samo nekoliko godina u Mitrovici i sada se njihova imperija širi i širi se na naš prostor. Ja, kada smo polagali kamen temeljac za izgradnju fabrike soje sam rekao da ću dati sve od sebe da dovučemo jednog moćnog investitora na prostor „Dragana Markovića“ kako bismo pružili priliku da svi mladi koji su završili Poljoprivredno-hemijsku školu i koji će u budućnosti ići u tu obrazovnu instituciju na teritoriji našeg grada, imaju priliku za dobru profesionalnu budućnost. – rekao je Čučković.\nJedan od ciljeva je ekonomski oporavak, ne samo Obrenovca već čitave Srbije, dodao je Čučković.\n-Prostor nekadašnje „Prve iskre“ je dobio modernog i moćnog investitora kao što je „MeiTa“ i mi smo ponosni na tu investiciju. Nismo spavali na starim lovorikama i kao što sam najavio, mi ćemo se boriti za druge investitore, pre svega za „Dragan Marković“ i za Hotel „Obrenovac“. Upravo su ovakve kompanije mesto gde bi oni mogli da nađu svoje zaposlenje. Nas, posle ovog današnjeg potpisivanja dokumenta očekuje mukotrpan rad sa državnim institucijama u, pre svega, nekoliko koraka koji se završava sigurno javnom prodajom „Dragana Markovića“, u kom će iznos koji bude uplaćen biti za namirenje poverilaca, kao što smo to radili u „Prvoj Iskri“. Uvek smo težili ka tome da procedure budu ispoštovane maksimalo, da se pruži mogućnost da svi, i drugi, ako postoji još bolji, učestvuju u tom nadmetanju i da na kraju dobijemo najbolje za naš grad, a ovo je sigurno jedna od prvih 10 kompanija iz zapadne Evrope koje se bave isključivo ovim biznisom. Nas interesuju ljudi koji neće prepravljati parcele „Dragana Markovića“ , preprodavati ih i baviti se nekom drugom delatnošću, nas intersuju ljudi koji će izvorni biznis formirati na osnovu poljoprivrede. Ukoliko početni inicijativni kapital dobijemo sa strane, koji do sada nismo imali, to je najveći uspeh i kvalitet današnjeg potpisa, što smo uspeli da ubedimo ljude da ulažu u Obrenovac i pored Srbije, Poljske, Rumunije, Mađarske i svih ostalih zemalja u okruženju koje se bore za ovakvog investitora.- naglasio je Čučković.\n„Gerlinger holding“ ima proizvodne pogone u Mađarskoj, Rumuniji, Srbiji, a da li će se na tom spisku naći i Obrenovac znaće se za nekoliko meseci.


RTS :: Uživo na RTS- u: 59. Dragačevski sabor u Guči od 8.- 11. avgusta\nNajnovije Uživo na RTS- u: 59. Dragačevski sabor u Guči od 8.- 11. avgusta\nsreda, 07. avg 2019, 11:39 -> 11:45\nUživo na RTS- u: 59. Dragačevski sabor u Guči od 8.- 11. avgusta\nRadio - televizija Srbije direktno će prenositi najbolje koncerte ovogodišnjeg programa dragačevskog sabora trubača.\nSabor trubača, takođe poznat i kao "Guča festival", je tradicionalna festivalska manifestacija i jedinstvena smotra trubaštva koja se svake godine održava u varošici Guča, u Dragačevu, u regionu Zapadne Srbije. Skoro milion posetilaca iz Srbije i inostranstva dolazi svakog avgusta u ovo mesto od dve hiljade stanovnika.\nČetiri večeri zaredom, od četvrtka, 8. avgusta pa sve do nedelje 11. uživo na programima RTS 2, RTS 3 i internet platformi RTS Planeta možete pratiti najbolje koncerte ovogodišnjeg programa Dragačevskog sabora trubača.\nVišestruki dobitnik svih najvećih priznanja ove manifestacije, za solo i orkestarsku virtuoznost - legendarni Boban Marković, premijerno će sa svojim čuvenim i takođe svetski priznatim bendom "Boban Marković Orkestar" predstaviti 9. avgusta u Guči novi muzički materijal "Mrak", koji je nedavno objavio PGP RTS.\nNa saboru će i ove godine (10. avgust) nastupiti takođe izuzetan i višestruko nagrađivani trubač Dejan Petrović, sa svojim orkestrom "Dejan Petrović Big Bend".\nRTS će direktno prenositi i tradicionalno takmičenje za titulu najboljih izvođača i orkestara na ovom izdanju festivala, zatim Proglašenje pobednika, kao i Koncert pobednika 59. Dragačevskog sabora trubača u Guči (11. avgust) i koncert orkestra Dejana Lazarevića.\nMuzička urednica TV prenosa Guča festivala 2019: Tijana Paunković\n59. Dragačevski sabor trubača u Guči: od 8- 11. avgusta, uživo na RTS RTS 2, RTS 3 i RTS Planeta


Tiodorović: Među pacijentima 92,3 odsto nevakcinisano - Glas Zaječara\nHome Društvo Tiodorović: Među pacijentima 92,3 odsto nevakcinisano\n„Od onih koji su završili fatalno, skoro trećina se odnosi na ljude koji su se vakcinisali, ali podvlačim da su to starije osobe, sa više od 75 godina. Moram da naglasim i to da su najčešće primili vakcinu ‘Sinofarm’“, kazao je Tiodorović za Radio-televiziju Srbije (RTS).\nOn je rekao da nije potrebna panika zbog novog, „omikron“ soja korona virusa i da ona nije opravdana.\n„Sve što iz časa u čas dobijamo iz svetskih institucija govori da nema opravdanja za paniku, ali ima za oprez i pažnju za ovaj soj“, kazao je on.\n„Najveću cenu toga će platiti nevakcinisani i stariji sa teškim hroničnim oboljenjima“, dodao je on.\nPrethodni tekstPriče iz Torlačije: Kako se nekada pravila cigla?


Dvorac Nikolič – Rudna – Banatur\ngodine, kada je Trezor na prodaju ponudio velike posede u Banatu, imanja Rudne su takođe prodata. Sve posede u gradu zajedno je kupio JanošNikolič i Todor (Mirijevski) Jankovič, koji su kasnije podelili zemlju među sobom. Na inicijativu Todora Mirijevskog Jankoviča 1782. godine, počela je izgradnja seoske vile („kurije“) u Rudni. On lično tamo nije dugo živeo, već je svoju taštu, Nataliju Sokolovič, opunomoćio da upravlja njegovim bogatstvom, dvorcem i posedom.\nVlasnik susednih poseda, Janoš Nikolič, takođe je uspeo da se domogne poseda koji su pripadali njegovom nekadašnjem prijatelju, zahvaljujući braku sa Marijom Jankovič, iz porodice Jankovič. Na sličan način, on je kasnije uspeo da dođe u posed imanja i dvorca o kom je računa vodila Natalija Sokolovič. Oni su ostali u posedu porodice Jankovič dugo vremena. Imanje je prvo nasledio usvojeni sin Janoša Nikoliča, baron Janoš (Belčič) Nikolič, potom u ruke njegovog unuka, barona Feodora Nikoliča, koji je čak obavljao funkciju guvernera Bosne i Hercegovine u periodu između 1882. i 1886. Dvorac i zemlja su ostali u posedu porodice Nikolič do 1919. godine kada ih je kupio advokat po imenu Ligezan. Advokat nije dugo uživao u posedu sa obzirom da je on nacionalizovan 1924. godine.\nTokom perioda koji je usledio, vlasnici zgrade su se često menjali. Jednog trenutka bila je sedište pogranične policije, a već sledećeg sedište poljoprivredne zadruge. U godinama nakon što je ukinut komunizam, posed je vraćen naslednicima gospodina Ligezana. Oni, ipak, nisu uvideli potencijal u samoj zgradi, te su odlučili da je prodaju.\nTrenutni vlasnici imanja, Rademaheri, kupili su ga od gorepomenute porodice. Novi vlasnici uložili su mnogo truda u restauraciju građevine, u nadi da će joj vratiti staru slavu i da će je staviti na turističku mapu oblasti. Ova inicijativa se ipak pokazala kao prilično skupa i puna prepreka. Kroz vreme, dvorac je izgubio svoj elegantan izgled koji je nekada posedovao kao dom porodice koja je bila u srodničkim odnosima sa kraljem Srbije, i počeo je da se raspada. Najveće propadanje dvorac je doživeo za vreme „kolektivizacije“, nakon 1960. godine, kada je bio sedište lokalne organizacije. 1989. godine ukraden je nameštaj iz zgrade, čak i stolarija i parket.\nNekada dvadesetosobna zgrada, stari dvorac je sada sve samo ne impozantan. Ovo je učinilo težim zadatak novih vlasnika, kada su odlučili da prilagode enterijer turističkoj nameni. Prvobitna ideja Rademaherovih bila je da se napravi soba na mansardi koja bi primala 20 gostiju, dok je spoljašnja zgrada dvorca trebalo da ugosti još 15 gostiju u tematskim sobama. Par je otvorio vrata posetiocima na početku skupe rekonstrukcije, međutim nisu mogli da ponude ostale usluge.\nTokom naše posete, gospođa Marija Rademaher, kao jedan od vlasnika, poverila nam je da namerava da poveća atraktivnost dvorca u očima turista osnivanjem malog zoološkog vrta koji bi na imanje privukao gradsku decu i školske ekskurzije.\nNakon što smo čuli i videli planove koje nam je predstavila entuzijastična gospođa (koji bi doprineli rastu interesovanja za posetu vrednim znamenitostima Banata), bilo je neshvatljivo i prilično iznenađujuće videti oglas u novinama koji je čitaoce obaveštavao da se dvorac nudi na prodaju po ceni od 500.000 evra.\nLokalni žitelji prepričavaju legendu o misterioznom dvorcuNikolič prema kojoj je Natalia Sokolovič, starica kojoj je sve oduzeto, proklela potomke porodice Nikolič da im čak ni kosti u grobnicama nikada ne počivaju u miru. Legenda je dobila na značaju kada su kasnije, tokom Prvog svetskog rata, lopovi ukrali mermerne ploče, vrata i prozore porodične kapele i tako uznemirili večno mesto počinka zemljoposednika.\nBudućnost će pokazati koliko će sledeći vlasnik (vlasnici) poštovati ovaj istorijski spomenik.


Vesti online / Vesti / Ex YU / "Presuda Karadžiću opravdava NATO agresiju"\nHaški tribunal je još jednom dokazao neobjektivnost i pristrasnost i pokazo da ostvaruje svoj cilj - da potvrdi krivicu samo jednog naroda za sve poslednje ratove na Balkanu, da opravda agresiju NATO protiv Jugoslavije 1999. godine i da je legalizuje, smatra ruski istoričar i akademik Jelena Guskova.\nPresuda Karadžiću opravdanje za NATO bombardovanje\nGuskova je istakla da je Haški tribunal, formiran specijalno za zločine na teritoriji bivše Jugoslavije, već odavno došao na glas kao neobjektivan i jednostran politički sud, o čemu govore i brojke.\n- Hag je osudio Srbe na ukupno 904 godine zatvora, Hrvate na 171, muslimane na 39, kosovske Albance na 19, a Makedonce na 12 godina - naglasila je ona za Srnu.\nGuskova je istakla da Tribunal ostvaruje svoj cilj - da potvrdi krivicu samo jednog naroda za sve posljednje ratove na Balkanu, da opravda agresiju NATO protiv Jugoslavije 1999. godine i da je legalizuje.\n- Višegodišnji rad Tribunala stvara kod međunarodne zajednice neodgovarajuću predstavu o učesnicima balkanskog sukoba, a jednu od strana u sukobu predstavlja kao zločince i mučitelje - rekla je Guskova.\nGuskova je izjavila da je presuda prvom predsedniku Republike Srpske Radovanu Karadžiću očekivana, dodajući da su cela Moskva i cela Rusija, sav narod te ogromne zemlje, pratili razvoj događaja u četvrtak u Hagu.\n- Sve televizije i radio stanice su pažljivo izveštavale o Republici Srpskoj, prvom predsedniku, o Tribunalu. Mi smo uz Radovana Karadžića i ponosni smo na njegovu čvrstinu i hrabrost - rekla je Guskova.\nOna je duboko uvjerena da je Tribunal odavno doneo presudu Karadžiću, a sam proces bio je apsolutno nevažan za sudije i bio je privid poštovanja prava. - Karadžić se držao hrabro tokom procesa. Kako je rekao, za njega nije važna njegova sopstvena sudbina, nego se borio da zaštiti Republiku Srpsku, i to je najvažnije - rekla je Guskova.\nDokazi o pristrasnosti Haga\nOna je napomenula da naučna javnost već odavno ima dokaze za pristrasnost Haškog tribunala, za predrasude sudija, istražilaca i tužilaca.\n- Tokom celog 20-godišnjeg postojanja, nije bilo nijednog procesa u kojem su poštovana prava optuženog na pravedno suđenje. Što je bio viši rang optuženog, manje su mu poštovana prava - istakla je Guskova.\nOna je navela da su se Francuska, Britanija i SAD stalno mešale u rad Haškog tribunala, naročito u predmete Slobodana Miloševića, Radovana Karadžića i Ratka Mladića, a da je glavni tužilac u procesu protiv Slobodana Miloševića DŽefri Najs saradnik britanske obaveštajne službe MI-6.\nPrema njenim rečima, pristrasnost i neobjekivnost suda postojala je i u proceduri sudskog procesa i u radu sa optuženima, svedocima, naučnim ekspertima.\nOna navodi da su se sudski činovnici služili različitim načinima da bi ostvarili cilj, kao što je angažovanje lažnih svedoka, prisiljavanje da se daju lažni iskazi, korišćenje dokaza "iz druge ruke", nedozvoljavanje ekspertima da se koriste spisima. - Kada se (sudskom veću) ne dopada iskaz svedoka odbrane, onda se sve svodi na njihove odgovore "da" ili "ne", a s druge strane pruža se pomoć svedocima tužilaštva i slično - rekla je Guskova.\nKaradžić podneo 108 tužbi protiv Haga\nOna je istakla da je Karadžiću bio onemogućen pristup ogromnoj količini dokumenata bukvalno do poslednjeg dana i da je on podneo 108 tužbi protiv Tribunala zbog kršenja njegovih prava.\n- Haškim tribunal nikada ne možemo da nazovemo pravednim. On je bio formiran specijalno zbog toga da dokaže krivicu samo jednog naroda u svim sukobima na Balkanu 90-ih godina. Ako to bude dokazano, to znači da se mogu opravdati dejstva NATO i bombardovanje Jugoslavije 1999. godine bez odluka Saveta bezbjednosti UN - kaže Guskova.\nPrvostepeno veće Haškog suda osudilo je u četvrtak na 40 godina zatvora nekadašnjeg predsednika Republike Srpske Radovana Karadžića.\nEX YU Biljana Plavšić: Radovan se ne kaje!\nEX YU Presuda Radovanu omča za RS?


TotalCar.rs » Imaju ugrađenu navigaciju, a koriste mobilne aplikacije\nPolovina vozača novih automobila u SAD i pored ugrađenog fabričkog navigacionog sistema oslanja se na aplikacije na smartfon uređajima, da bi stigli na željenu destinaciju, pokazuje najnovije istraživanje.\nAnketa koju je sproveo J.D. Power, bila je fokusirana na iskustva vozača u prvih 90 dana nakon kupovine novog vozila. Vozači su odgovarali na brojna pitanja, koja su se uglavnom odnosila na savremene tehnologije u automobilima, poput ugrađene navigacije, multimedijalnog sistema i bezbednosnih karakteristika.\nRezultati ispitivanja pokazuju da su vlasnici automobila generalno zadovoljni novim tehnologijama, koje su u proseku ocenjene sa 730 poena, od mogućih 1.000. Najlošije su ocenjeni upravo navigacioni sistemi, koji su imali najniži skor u anketi, 687 od 1.000.\nJoš interesantniji je podatak da više od polovine vozača uopšte ne koristi ugrađenu navigaciju. Umesto toga, opredeljuju se za odgovarajuće navigacione aplikacije na svojim smartfon uređajima. Takođe, skoro trećina ispitanika priznaje da su koristili fabričku navigaciju samo tokom prvih par sedmica nakon kupovine novog automobila, da bi posle toga digli ruke od nje i vratili se proverenim mobilnim aplikacijama.\nIspostavilo se da je najveći problem za vozače unošenje nove destinacije koje zahteva prolazak kroz brojne podmenije na displeju. Osim toga, kod mnogih modela, iz bezbednosnih razloga, vozaču nije dozvoljeno da manuelno unosi adresu dok je vozilo u pokretu. I dok je ovo ograničenje potpuno razumljivo kada se vozač nalazi sam u automobilu, nelogično je kada recimo podatke želi da unese suvozač. Tada je navigacija “zaključana” i može se aktivirati samo glasovnim komandama, što dodatno nervira korisnike.\nAnaliza koju je sproveo J.D. Power, pokazuje da su novi sadržaji, poput Android Auto ili Apple CarPlay sistema, koji vlasniku omogućavaju da praktično preslika svoj smartfon na displej multimedijalnog sistema u automobilu idealno rešenje, jer na taj način vozači mogu sa lakoćom da koriste sadržaje i aplikacije sa mobilnog telefona, na koje su već naviknuti.\nIpak, mnogi vozači ne samo da ne koriste ove mogućnosti, već nisu ni upoznati da su im one na raspolaganju u novom automobilu.\nIstraživanje je imalo za cilj i da otkrije koji su to najnoviji modeli automobila sa čijim savremenim tehnologijama su vozači najzadovoljniji. Kada je reč o automobilskim premijum segmentima, najbolje su ocenjeni BMW Serije 2 i Serije 4, kao i Hyundai Genesis.\nMeđu automobilima koji ne pripadaju premijum klasi, najbolje ocene od strane vozača dobili su Hyundai Tucson, Chevrolet Camaro, Kia Forte i Nissan Maxima.\nDa li vi koristite fabričke navigacione sistema, ako ih imate u automobilu, ili se ipak oslanjate na smartfon aplikacije za navigaciju?\nRenderi: Audi R8 (2015)\nNajluđa vožnja motora\nIrska će zabraniti prodaju novih benzinskih i dizel automobila\nFordov “mustang” stigao u Evropu\nAuto ukraden 1979. nađen u močvari – u solidnom stanju


EU treba da provjeri da li Hrvatska silom vraća migrante u BiH\nMinistar unutrašnjih poslova Republike Srpske Dragan Lukač izjavio je danas u Istočnom Sarajevu da treba provjeriti podatke da Granična policija Hrvatske nelegalno i uz upotrebu sile vraća ilegalne migrante na područje BiH.\n"Takve informacije u prvom redu treba da provjeri Evropska unija s obzirom da je Hrvatska njen član i imaju preporuke da vrše provjere i na koji način se to čini jer ti ljudi ulaze u EU, što je njihova nadležnost", rekao je Lukač novinarima, komentarišući informaciju da je policija Hrvatske ilegalno prebacila na područje BiH 35 migranata nakon readmisije iz Slovenije.\nLukač je istakao da Ministarstvo unutrašnjih poslova Republike Srpske ima saradnju sa Graničnom policijom BiH.\n"Na zahtjev Granične policije ćemo još 20 naših pripadnika uputiti na uglavnom istočnu granicu Republike Srpske prema Srbiji i Crnoj Gori. Na taj način imamo i potpisan Sporazum o saradnji sa Graničnom policijom BiH", rekao je Lukač.\nOn je pojasnio da na granici prema Hrvatskoj nema pripadnika MUP-a Republike Srpske, te da to područje kontroliše Granična policija BiH.\nMinistar unutrašnjih poslova Republike Srpske smatra da policija Unsko-sanskog kantona ima mnogo više informacija kada je riječ o vraćanju nelegalnih mitranata.\nLukač je istakao da MUP Republike Srpske ima apsolutnu saradnju sa Interpolom i u potpunosti je koristi, napominjući da još nije završeno pitanje saradnje sa Europolom.\n"Imamo potpisan sporazum sa Europolom koji još nije u potpunosti implementiran. Ministarstvo bezbjednosti mora da završi proceduru u skladu sa potpisanim sporazumom koji je ratifikovan i već duže čekamo da se uspostavi saradnja sa Europolom. Sa Interpolom je saradnja redovna", dodao je Lukač.\nKada je riječ eventualnom uspostavljanju jedinstvene radio-veze među policijskim agencijama na području BiH, Lukač je istakao da se protivi tome.\nDragan Lukač migranti Hrvatska\nLukač: Bezbjednost na zadovoljavajućem nivou


PROCENA RIZIKA OD PRANJA NOVCA I OD FINANSIRANJA TERORIZMA: Prema obliku organizovanja, najviše "prljavog novca" došlo je preko privrednih subjekata u formi društva sa ograničenom odgovornošću. Najugroženija su mala privredna društva i pretnja od pranja novca po njih je daleko veća nego kod drugih oblika organizovanja\nZakon o sprečavanju pranja novca i finansiranja terorizma ("Sl. glasnik RS", br. 113/2017 - dalje: Zakon) najčešće se krši u domaćoj jurisdikciji, a najviše "prljavog novca" prolazi preko društava sa ograničenom odgovornošću.\nZbog ovog je pretnja od sličnih krivičnih dela u Srbiji procenjena kao srednja. Na osnovu podataka iz krivičnih postupaka vođenih zbog pranja novca, utvrđeno je da je više od 55 odsto okrivljenih gonjeno zbog samopranja, a gotovo 45 odsto zbog pranja novca za drugoga.\nPrema Proceni rizika od pranja novca i procena rizika od finansiranja terorizma, sektori koji su najizloženiji pretnji od pranja novca su nekretnine, igre na sreću, bankarstvo, menjači, kazina i računovodstvo. Prema obliku organizovanja, najviše "prljavog novca" došlo je preko privrednih subjekata u formi društva sa ograničenom odgovornošću. Najugroženija su mala privredna društva i pretnja od pranja novca po njih je daleko veća nego kod drugih oblika organizovanja.\nRastuću pretnju predstavljaju krivična dela visoko-tehnološkog kriminala, a posebno poslovne prevare elektronskom poštom. Tokovi novca kod ovih prevara se teško prate, naročito ako se novac konvertuje u kriptovalute.\nU Proceni se navodi da je jedan od ključnih nedostataka nepostojanje tela na državnom nivou za koordinaciju aktivnosti učesnika u sistemu za borbu protiv pranja novca. Takođe, nacionalna procena rizika od pranja novca se do sada retko ažurirala, što znatno otežava vođenje statistika o predmetima pranja novca na osnovu kojih se može zaključivati o delotvornosti sistema.\nFinansijske istrage se još uvek sprovode u nedovoljnom broju, a i korišćenje pravnih instituta za oduzimanje imovine kao i kapaciteti za procenu vrednosti imovine su uglavnom neefikasni.\nZa krivična dela protiv privrede i u vezi sa korupcijom karakteristično je odsustvo preciznih brojki i podignutih optužnica, što se, po zaključcima radne grupe, dešava upravo iz razloga prikrivenosti i tzv. faktičkog imuniteta učinioca ovih dela.\nU okviru ove Procene, urađena je i Procena rizika od finansiranja terorizma čiji su ključni nalazi da su potrebne bolja koordinacija državnih organa, formiranje koordinacionog tela na nacionalnom nivou i uvođenje jedinstvene evidencije.\nNacionalna Procena rizika od pranja novca i procena rizika od finansiranja terorizma biće predstavljena obveznicima Zakona 10. septembra 2018. godine u Privrednoj komori Srbije.\nIzvor: Vebsajt 021, 26.08.2018.


Može da identifikuje bilo koga: Kina gradi najsnažniji sistem prepoznavanja lica na svijetu | BL Portal\nKina ima cilj da stvori najsnažniji sistem prepoznavanja lica na svijetu i to namjerava da učini projektom koji je pokrenulo Ministarstvo za javnu bezbjednost 2015. godine, a koji se razvija u saradnji sa kompanijom za bezbjednost čije je sjedište u Šangaju.\nJedan od primjera kako se u Kini ovaj masovni nadzor, koji je opremljen najnaprednijom vještačkom inteligencijom i softverom za prepoznavanje lica, suprotstavlja kriminalu su i visokotehnološke sunčane naočare koje policija u centralnoj Kini koristi, a koje su opremljene tehnologijom prepoznavanja lica kako bi se uočili osumnjičeni za kriminal na željezničkim ćelijama.\nNa velikim stadionima koristeći tehnologiju prepoznavanja lica kao dio bezbjednosnih mjera, policija je za dva mjeseca uhapsila tri bjegunca na koncertima pjevača Džeki Čunga u Hong Kongu.\nKina je uvela prepoznavanje lica i u druge javne sfere — od nadgledanja studentskih domova do ograničavanja korišćenja toalet papira u javnim toaletima, a protivnici ovakvog sistema navode da Kina ovim metodama u potpunosti ukida slobodu svojim građanima, prenosi “Sputnik“.\nElektrokrajina: Planirana privremena isključenja za utorak 12. mart\nBanjaluka: Pronađeno beživotno tijelo, komšije u šoku\nBanjalučki inspektori u kontroli zapuštenih dvorišta\nNova trim staza u podnožju Starčevice – FOTO


Vlada RS: Od 2006. do danas u Bileću uloženo 44,5 miliona KM - Srpskainfo\nUkupno odobrena donatorska sredstva Srbije za finansiranje projekata u opštini Bileća iznose 684.540 KM. Iz trećeg granta Srbije finansira se projekat ‘Izgradnja vodovodnog sistema u selu Baljci’ u iznosu od 586.749 KM, a do sada je plaćeno 540.716 KM – naveli su u Vladi Srpske. Iz petog granta Srbije finansira se nabavka sanitetskog vozila u iznosu od 97.791 KM, a projekat je odobren prošle godine. Pokrenuta je procedura nabavke vozila koju provodi Ministarstvo zdravlja i socijalne zaštite Republike Srpske.\nKada je riječ o ulaganjima iz budžetskih sredstava sa pozicije “javne investicije”, za opštinu Bileća izdvojeno je ukupno 1.050.000 KM. Iz Vlade su naveli da je 2017. uloženo 200.000 KM za sufinansiranje projekta “Rekonstrukcija i izgradnja vodovodne i kanalizacione mreže” u opštini Bileća i ovaj projekat je završen, a 2018. godine izdvojeno je 850.000 KM i to 200.000 KM za projekat “Izgradnja vodovoda u selu Baljci”, 300.000 KM za lokalnu putnu infrastrukturu i 350.000 KM za rekonstrukciju ulica u urbanom dijelu ove lokalne zajednice.\nUlaganja iz sredstava klirinškog duga iznose 200.000 KM, a 2018. godini odobrena su za izgradnju Kosovske ulice, dok je prošle godine iz Budžeta Srpske izdvojeno 230.000 KM za rekonstrukciju grijanja SŠC “Golub Kureš” i u toku je realizacija ovog projekta. Iz sredstava ekonomsko-socijalne komponente Razvojnog programa Republike Srpske za projekte koji se realizuju na teritoriji opštine Bileća odobreno je 3.660.415 KM, od čega je za tri projekta odobreno 2.524.301 KM. Najviše sredstava, 2.349.487 KM, izdvojeno je za projekat “Rekonstrukcija kanalizacionog sistema, izgradnja sistema za tretman otpadnih voda i poboljšanje kvaliteta vodosnabdijevanja u opštini Bileća – prva faza: izgradnja sistema za tretman otpadnih voda”, koji je završen 2012.\nIz iste komponente izdvojeno je 119.813 KM za sanaciju krova SŠC “Golub Kureš” i 55.000 za dogradnju učionica u OŠ “Sveti Sava”, a radovi na oba projekta završeni su 2010. godine. Odobrena i uložena sredstva iz ekonomsko socijalne komponente po projektima koji se realizuju na teritoriji više opština u Republici Srpskoj, za opštinu Bileća iznose 1.136.114 KM.\nIz projekta “Partnerstvo Vlade Republike Srpske sa Svjetskom bankom u realizaciji projekta razvoja zajednica-CDP” asfaltiran je lokalni put Selišta-Preraca za šta je izdvojeno 48.895 KM. Za stambeno zbrinjavanje porodica poginulih boraca 2008. godine izdvojeno je 149.659, a za stambeno zbrinjavanje porodica poginulih boraca i ratnih-vojnih invalida 2009. i 2010. godinu izdvojeno je 867.166 KM.\nUkupna ulaganja Ministarstva rada i boračko-invalidske zaštite u opštinu Bileća iznose 7.976.823 KM. Kroz Program stambenog zbrinjavanja porodica poginulih boraca i ratnih vojnih invalida do četvrte kategorije na području ove lokalne zajednice zbrinuto je 69 porodica, od čega izgradnjom stanova 25, a nepovratna novčana sredstva dobilo je 44 porodice. Ukupna ulaganja za ove porodice iznose 1.409.258 KM i nema stambeno nezbrinutih porodica iz ove kategorije.\nIz Vlade Srpske su podsjetili da se na području ove lokalne zajednice realizuje projekat iz oblasti vodosnabdijevanja – rekonstrukcija vodovoda i kanalizacije, izgradnja kišne kanalizacije u gradu, rekonstrukcija crpnih stanica i uređaja za prečišćavanje pitke vode, izgradnja sekundarnih kišnih i fekalnih kolektora, nabavka opreme za detekciju gubitka vode u vodovodu.\nOd 2006. godine do danas uloženo je oko 1,8 miliona KM za podršku privrednom razvoju i to 949.955 KM za podsticaj izvoza, odnosno subvencije za razvoj privrede, 40.000 KM za podršku unapređenju privrednih aktivnosti, 23.700 KM za sufinansiranje privrednih društava iz oblasti tekstila, kože i obuće, kao i za pomoć privrednim društvima za uvođenje ISO standarda 27.600 KM i za program zaštite socijalno ugroženih kategorija – potrošača električne energije 773.011 KM. Kada je riječ o poljoprivredi, u opštinu Bileća je za period 2006-2019. godina uloženo oko 12,3 miliona KM, dok je za zdravstvo izdvojeno 1,2 miliona KM za adaptaciju, sanaciju i rekonstrukciju i opremanje ambulanti porodične medicine, nabavku laboratorijske opreme, stomatološke stolice i sanitetskog vozila, te za izgradnju, adaptaciju i opremanje Centara za socijalni rad.\nGradovi BilećaulaganjaVlada RS\nPOVEĆANA MOGUĆNOST ULAGANJA VAN BIH Vlada utvrdila izmjene Zakona o PREF-u\nStranci uložili 5,5 milijardi KM: U Srpsku prošle godine NAJVIŠE INVESTIRALA SRBIJA\nSMANJUJU TROŠKOVE Nokia gasi do 10.000 radnih mjesta u iduće dvije godine\nDobre vijesti za mještane Zalužana: Predviđena ulaganja u puteve, vodovod i modernizaciju pruge\n"Po količini utrošenog novca, UKC RS se primiče najskupljim klinikama u svijetu" Stanić pita zbog čega ulaganja u ovu ustanovu NISU RIJEŠILA PROBLEME\nZA POVIŠICE 22 MILIONA KM Vlada analizirala primjenu Zakona o podsticajima\n"Brinemo o ravnomjernom razvoju" Višković ističe da Vlada Srpske ulaže u sve dijelove Srpske\nRAST RIZIČNIH ULAGANJA Razlika u cijeni između zlata i srebra NAJVEĆA OD 1991. GODINE\n“SESTRE PO HALJINAMA” Jelena je odlučila da obraduje 100 maturantkinja koje ne mogu da priušte odjeću\n“ŽIVA BIBLIOTEKA” Bijeljinci danas imali priliku da pričaju sa "knjigama"\n"Djeca i njihova kreativnost su naša budućnost" Ministarka Jujić na manifestaciji "Dan učeničkog stvaralaštva" u Kozarskoj Dubici (FOTO)\nDOMAĆE “BEZ HEMIJE” Na 12. Sajmu meda, prehrambenih i tradicionalnih proizvoda 40 izlagača\nPriznanje opštini Lopare na poljoprivrednom sajmu u Novom Sadu (FOTO)\nMALO BOLJA ŠKOLSKA GODINA U Prijedoru više prvačića nego lani\nUručene glavne nagrade sretnim dobitnicama Podravka nagradne igre i donacija ustanovama koje brinu o djeci\nSrećko ide u London: Mješanac iz Modriče koji je preživio strahovite povrede dobio je novi dom


EL - PAO dobio u 'Stambolu' i preskočio Zvezdu - Sportske.net\nEL - PAO dobio u 'Stambolu' i preskočio Zvezdu\nVicešampion Grčke savladao je Darušafaku u okviru 12. kola TOP 16 faze Evrolige čime je preskočio Crvenu zvezdu Telekom na tabeli i stigao na korak od plasmana u četvrtfinale elitnog takmičenja.\nDilejni: "Dobro je što smo se osvetili Zvezdi"Puls "Delija" - Konsenzus oko poraza u KrasnodaruKalkulacije - Šta je Zvezdi potrebno za Top 8, a šta za drugo mesto?EL - Lokomotiva 'nokautirala' umornu Zvezdu!Zvezdo, šta bi da nije Gudure?\nJako interesantnu utakmicu odigrali su u četvrtak uveče Darušafaka i Panatinaikos u okviru 12. kola TOP 16 faze Evrolige, a grčki sastav na kraju je uspeo da slavi i da preskoči srpskog šampiona na tabeli grupe "E".\nPanatinaikos je kao gost savladao Darušafaku rezultatom 86:84 (22:30, 18:12, 25:21, 21:21) iako je domaćin bolje otvorio utakmicu i na poluvremenu imao prednost.\nTurski sastav ubacio je 30 poena u prvoj deonici večerašnje utakmice što je bio rezultat sjajnog šuta iz igre. Solidne procente u šutu Darušafaka imala je sve do odlaska na odmor, ali je u nastavku taj segment u igri domaće ekipe prestao da bude najjače oružje što je PAO iskoristio.\n"Zeleni" su se već u trećoj deonici u potpunosti vratili u utakmicu pa smo do kraja imali prilike da gledamo izuzetno uzbudljivu završnicu.\nPanatinaikos je na dva minuta pre kraja napravio seriju i poveo sa 81:77 ali su domaći imali spreman odgovor u vidu serije 7:0 koja im je donela prednost (84:81).\nKada je bilo najteže odgovornost je preuzeo Eliot Vilijams i pogodio trojku za izjednačenje, da bi u poslednjih 20 sekundi Vilbekin zaustavljen na ulazu, a sa druge strane je fauliran Eliot Vilijams koji je uz dva pogođena bacanja stavio tačku na trijumf Panatinaikosa.\nNajefikasniji igrač na utakmici bio je srpski centar Miroslav Raduljica sa 21 poenom i 6 skokova, a u pobedničkoj ekipi istakli su se još Eliot Vilijams sa 19 i Džejms Feldin sa 12 poena.\nPrežaljenu Darušafaku predvodio je Semih Erden sa 18 poena, a pratili su ga Skoti Vilbekin sa 13 i Manučar Markoišvili sa 12 poena.\nEkipa Saše Đorđevića sada zauzima treće mesto na tabeli sa skorom 8-4 ali još uvek nije obezbedila plasman u četvrtfinale jer Efes tek treba da odigra svoj meč 12. kola, a ukoliko turski tim savlada Unikahu ostaće u igri jer se u poslednjem kolu sastaje sa PAO-m.


Gde reciklirati u Beogradu: Plave i zelene kante u kućama - SRDA\nSve češće čujemo da JKP “Gradska čistoća” Beograd deli plave i zelene kante. Ko sve koristi te kante, šta se u njima skuplja, kako je koncipran ceo sistem…\nPromena sistema u domaćinstvima sa individulanim tipom stanovanja odnosno u kućama podrazumeva da se uklone kontejneri sa ulica i da se odlaganje smeća prebaci na kante. Svakom domaćinstvu u planiranom naselju se podeli plava i zelena kanta od 240 litara. U plavu kantu članovi domaćinstva odlažu otpad koji može da se reciklira, a sav ostali komunalni otpad ide u zelenu kantu.\nGradska čistoća najavljuje raspodelu kanti u naseljima koji su opredeljeni za promenu na ovaj sistem.\n– Sugrađanima se putem sistema plavih i zelenih kanti olakšava odlaganje otpada. A sa druge strane, domaćinstva počinju aktivno da učestvuju u reciklaži čime se smanjuju količine komunalnog otpada u zelenim kantama – kaže za portal SRDA.rs Marija Milošević, portparolka JKP “Gradska čistoća” Beograd.\nKako napominje Milošević, proces uspostavljanja reciklaže je značajno unapređen ali treba još dosta da se radi na daljem poboljšanju.\n– Želimo da građanima prvo omogućimo da imaju infrastrukturu tj. kante i kontejnere. Sada je to na mnogo većem nivou nego ranijih godina. Sa uspostavljanjem nove deponije u Vinči moraćemo svi da učestvujemo u reciklaži.\nKome su podeljene kante\nU “Gradskoj čistoći” saznajemo da su plave i zelene kante podeljene na celoj opštini Čukarica i Zemun, a da su u proceduri podele naselja u Surčinu i Zvezdari.\nGrađani, koji nisu u mogućnsoti da kante preuzmu prilikom raspodela u njihovim naseljima, naknadno se mogu javiti pogonu JKP “Gradska čistoća” u svojoj opštini kako bi dogovorili preuzimanje kanti za svoje domaćinstvo.\nZelene kante koristi oko 70.000 domaćinstava a plave kante oko 40.000.\nKako funkcioniše odvoženje otpada?\n– Kada se preuzmu kante, potpisuje se revers o preuzimanju. Prve kante besplatno delimo, a dalje vođenje računa o kantama su briga građana – navodi sagovornica iz “Gradske čistoće”.\nSugrađanima se predočava dinamika pražnjenja i odvoženja smeća, tako da je njihova obaveza da određenim danom u nedelji kante ostavljaju ispred svojih dvorišta, na ulici, jer radnici “Čistoće” nemaju pravo da ulaze na privatan posed.\nKante su namenjene samo za odlaganje komunalnog i reciklabilnog otpada, zbog čega se apeluje na njihove vlasnike da kante ne koriste za odlaganje šuta, zemlje, pepela i žara, jer to dovodi do trajnog oštećenja kante koju će morati da zamene o sopstvenom trošku.\nKoji otpad se sakuplja u plavim kantama?\nPET ambalaža – providne plastične boce od pića, plastične čepove\nMET ambalaža – aluminijumske limenke, ispražnjene i očišćene konzerve od mesnih proizvoda, voća, povrća\nKarton i otpadni papir – papir, novine\nKompozitna ambalaža – tetrapak.\nGrađani koji ne stanuju u naseljima koja koriste plave i zelene kante, mogu da učestvuju u procesu reciklaže putem akcije Eko kese o čemu možete saznati više informacija u našem tekstu Gde reciklirati u Beogradu: Odvajanje ambalažnog otpada u eko kese.\nTakođe, na raspolaganju su reciklažni kontejneri za predaju ambalažnog otpada. Lokacije kontejnera možete pronaći na interaktivnoj mapi reciklaže Gde reciklirati.rs.\ngde reciklirati gde reciklirati limenke gde reciklirati papir gde reciklirati plastiku gde reciklirati tetrapak gde reciklirati u beogradu JKP Gradska čistoća Beograd otpad iz domaćinstva plave i zelene kante reciklaža reciklaža ambalažnog otpada reciklaža limenki reciklaža papira i kartona reciklaža PET boca reciklaža tetrapaka reciklaža u Beogradu sakupljanje ambalažnog otpada sakupljanje limenki sakupljanje PET boca sakupljanje tetrapaka SRDA Preporučuje


sreda, 8. avgust 2018. 17:05h\nRadovi na postavljanju gasne mreže u centru Pančeva Pančevo.MOJKraj.rs\nMi smo taj poziv objavili u maju i evo za nepuna tri meseca pristiglo je 64 zahteva za koliko je i ostavljeno novca u budžetu za ovu godinu. Svakom domaćinstvu koje je predalo zahtev biće refundirana sredstva u iznosu od 47.500 dinara, kaže Banjai.\nVelika je zainteresovanost građana bila, kako ove, tako i prethodne godine, tako da će i u budžetu grada za 2019. godinu biti izdvojena sredstva za ovu namenu.\nPotrebno je da ovu aktivnost sprovodimo u kontinuitetu kako bi dala svoje pozitivne rezultate, odnosno kako bi se poboljšao kvalitet vazduha u toku zimskog perioda, jer tada imamo problem sa povećanim koncentracijama čestica u vazduhu, a upravo te čestice, glavni emiteri tih čestica su dimnjaci privatnih, kućnih ložišta koja koriste čvrsto gorivo. Cilj ovog javnog poziva je da što više domaćinstava koristi gas koji je čisti energent, kaže Katarina Banjai.\nOna je dodala da je izgrađena nova gasna infrastruktura u Pančevu i nada se da će se do sledeće godine ishodovati upotrebna dozvola za tu mrežu i da će se javni poziv Grada uvećati, odnosno obuhvatiti i druge delove grada.\nsufinansiranje priključka na gas


Predstavljen portal za kontrolu trošenja buzdžetskog novca\nBeta 7. decembra 2015. 13:25\nU Skupštini Srbije danas je predstavljen portal koji poslanicima omogućava uvid u podatke o trošenju budžetskih sredstava.\nPredsednik Odbora za finansije Veroljub Arsić izjavio je da će u prvoj fazi portal biti dostupan tom odboru i da se nalazi na sajtu Skupštine Srbije, a da će u narednim fazama biti dostupan i gradjanima.\nArsić je dodao da su portal i Kancelarija za budžet dva važna organa za kontrolu finansija.\n„U ovom trenutku Skupština Srbije ima dva jako bitna organa za nadzor nad javnim finansijama i nijedan parlament u svetu to nema“, rekao je Arsić.\nKako je istakao, Vlada i Skupština nemaju šta da kriju od građana Srbije i zbog toga je sada dostupan i način kako da se kontroliše trošenje sredstava iz budžeta.\nArsić je kazao da će u kasnijim fazama portal za kontrolu rashoda budžeta biti povezan sa Državnom revizorskom institucijom i Republičkom komisijom za zaštitu prava u javnim nabavkama, a da će možda već u 2016. na tom portalu biti prikazivan i javni dug.\nGlavni konsultant UNDP za taj portal Radojko Obradović objasnio je da je uvodjenje novog portala značajan doprinos u pregovorima Srbije u pristupanju EU, kao i otvaranju poglavlja 32.\nKako je dodao, portal je povezan Ministarstvom finansija i Upravom za trezor i svakog prvog u mesecu će Skupština Srbije dobijati podatke o izvršenju budžeta za prethodni mesec.\nIzrada portala je realizovana u okviru projekta „Jačanje nadzorne uloge i javnosti u radu Narodne skupštine“, koji sprovode Skupština Srbije i Program Ujedinjenih nacija za razvoj (UNDP), uz podršku Švajcarske agencije za razvoj i saradnju (SDC).\nIzjavu o saradnji, kojom je ozvaničen novi četvorogodišnji projekat, danas su potpisali ambasador Švajcarske u Srbiji Žan Danijel Ruh, predsednik Odbora za finansije Veroljub Arsić i stalna koordinatorka UN-a i stalna predstavnica UNDP u Srbiji Irena Vojačkova Soljorano.\nOvaj projekat, će kako se navodi, doprineti jačanju predstavničke i kontrolne uloge Skupštine, snažnijem zakonodavnom nadzoru i boljem korišćenju postojećih mehanizama parlamentarnog nadzora kao što su javna slušanja i sednice van sedišta odbora.\nVažan deo projekta biće posvećen i razvoju lokalnih skupština opština i gradova, kako bi se ojačala njihova nadzorna funkcija i obezbedilo bolje predstavljanje građana.


BiH: U posljednja 24 časa prijavljena najmanje 22 smrtna slučaja /VIDEO/ - NTV Arena\nNe smiruje se širenje zaraze virusom korona u Republici Srpskoj. Bijeljina juče nije imala zaraženih, a danas je najviše novooboljelih u Srpskoj iz Bijeljine, njih 13 , pokazju podaci koje je objavio Institut za javno zdravstvo Srpske.\nU Republici Srpskoj u protekla 24 časa testirano je 388 uzoraka, a otkriveno je novih 47 slučajeva virusa korona, prijavljeno je i pet smrtnih slučajeva kod kojih je potvrđeno prisustvo novog virusa korona. Riječ je o tri muškarca i dvije žene starije životne dobi, od kojih su tri osobe sa Pala, te po jedna iz Kozarske Dubice i Modriče. Po sedam novooboljelih bilježe danas Banjaluka i Gradiška, šest je iz Kozarske Dubice.\nInfektolog u Univerzitetskom kliničkom centru Republike Srpske Tatjana Roganović rekla je da je epidemiološka situacija u vezi sa virusom krona i dalje veoma ozbiljna, da je neophodno poštovati mjere zaštite i da nema mjesta za opuštanje.\nU protekla 24 sata u FBiH testirana su 1.454 uzorka na prisustvo virusa korona, od kojih je 161 pozitivan. U protekla 24 sata, Zavodu za javno zdravstvo Federacije BiH prijavljeno je 10 smrtnih slučajeva.\nTakođe, Zavodu je naknadno prijavljeno još sedam smrtnih slučajeva. U pitanju su pacijenti koji su preminuli u periodu od 6. do 9. avgusta ove godine.\nNadležni u Federaciji BiH ocjenjuju da je situacija u ovom bh entitetu na granici da izmakne kontroli čemu, kako kažu, svjedoči svakodnevni porast broja zaraženih i umrlih.


Do kraja godine otvaranje novih poglavlja\nM. K. 9. novembra 2016. 18:00\nŠef delegacije Evropske unije u Srbiji Majkl Davenport izjavio je da očekuje da do kraja godine budu otvorena nova poglavlja.\nOn je naveo i da je Evropska komisija preporučila da se otvori poglavlje pet o javnim nabavkama, a da je sada na zemljama članicama da se izjasne o tome.\nPremijer Aleksandar Vučić izjavio je da je izveštaj Evropske komisije o napretku Srbije realističan i dobro sastavljen, iako on lično ne mora nužno da se saglasi sa svakom ocenom koja je u njemu izneta.\n„Za nas je važno da u gotovo svim poglavljima ostvarujemo napredak. Takođe je bitno što Evropska unija veoma pozitivno ocenjuje političku ulogu koju Srbija ima u regionu i ulogu koju je imala u migrantskoj krizi“, rekao je Vučić na konferenciji za novinare u Vladi Srbije posle sastanka sa šefom Delegacije EU u Beogradu Majklom Davenportom.\nOn je ocenio da će sada, u skladu s „demokratskom orijentacijom zemlje i slobodom izražavanja“, svako tražiti u tom izveštaju ono što mu odgovara.\n„Neki će tražiti isključivo pozitivne (ocene), a neki nešto što ne bi mogli da nazovu potpuno pozitivnim“, rekao je Vučić i izrazio zadovoljstvo zbog toga što je Evropska unija, kao i Svetska banka i Međunarodni monetarni fond pre toga, prepoznala odlične rezultate srpske ekonomije i rast koji je veći od očekivanog.\nPremijer je dodao da ostaje još mnogo toga što treba da se uradi, poput nastavka reforme pravosuđa koje mora da postane efikasnije i potpuno nezavisno.\nOn je rekao da je video primedbe o nesaradnji s Haškom tribunalom, povodom neizručenja troje pripadnika Srpske radikalne stranke zbog, kako je rekao, „čudnog krivičnog dela“, kao i o saradnji Srpske napredne stranke s Jedinstvenom Rusijom.\nVučić je zahvalio Evropskoj uniji zbog pomoći prilikom poplava, ali i u procesu reforme javnih preduzeća, državnog aparata i u drugim segmentima.\n„Srbija je na evropskom putu, želimo da budemo deo evropskog društva i borićemo se za to… Srbija čvrsto i nedvosmisleno korača ka punopravnom članstvu“ u EU, rekao je Vučić i izrazio nadu da će još pregovaračkih poglavlja uskoro biti otvoreno, a da će neka od njih biti i zatvorena.\nKomentarišući izbore u SAD Vučić je izjavio da će „njegov drug Đulijani“ sada verovatno postati važan deo establišmenta SAD.\nMajkl Davenportotvaranje poglavljasrbijaevropska unija\nDevojčica preminula u bolnici u Vršcu, dva brata prebačena u…\nJoš jedno lukavstvo: Amerika aktivira rezervnu varijantu da…


Irak kreće u napad na Islamsku državu\nIračke trupe počeće tokom narednih sedmica kopnenu ofanzivu na Islamsku državu.\nPutin:Kijev da obustavi vojnu operaciju na istoku\nPredsednik Rusije Vladimir Putin rekao je danas da Kijev mora da obustavi svoju vojnu operaciju na istoku Ukrajine i prestane da vrši ekonomski pritisak na regione koje drže proruske snage, koji se, kako je upozorio, nalaze na "putu bez izlaza praćenom katastrofom".\nZanijer:SAD bi rizikovale slanjem oružja Kijevu\nSjedinjene Američke Države bi rizikovale da izazovu direktniju intervenciju Rusije u sukob u Ukrajini, ako Kijevu pošalju oružje, ocenio je danas generalni sekretar OEBS-a Lamberto Zanijer.\nSAD protiv poteza koji podrivaju mirovne napore\nSjedinjene Americke Države su pozvale danas sve strane u konfliktu u Ukrajini da se uzdrže od bilo kakvih akcija koje podrivaju aktuelne mirovne napore i izrazile zabrinutost zbog obnove "žestokih borbi" na istoku Ukrajine.\nDeficit u Francuskoj u 2014. je 85,6 milijardi\nBudžetski deficit u Francuskoj u 2014. iznosio je 85,6 milijardi evra, prema 74,9 milijardi u prethodnoj godini, saopštilo je francusko ministarstvo finansija.\nSibir: Među poginulima i šest Srba\nNema razlika između SAD i EU oko Ukrajine


Belgrade waterfront: Prodat hiljaditi stan - Nedeljnik\nBelgrade waterfront: Prodat hiljaditi stan\nHiljaditi prodati stan nalazi se u zgradi BW Arcadia\nKompanija Belgrade Waterfront s ponosom objavljuje da je prodat hiljaditi stan u okviru najvećeg građevinskog projekta u Srbiji, koji se nalazi na obali reke Save. Ovo je bitno dostignuće, koje dokazuje značaj ovog projekta i poverenje koje su mu građani pružili. Jubilarni hiljaditi prodati stan se nalazi u stambenoj zgradi BW Arcadia, dizajniranoj za ljubitelje aktivnog i ispunjenog života u prirodnom okruženju. Na idealnoj lokaciji između BW Parka i Sava Promenade, BW Arcadia ispuniće očekivanja svih koji traže dom u zdravom i zelenom okruženju, istovremeno pružajući mnoštvo pogodnosti za različite životne stilove.\nOvom prilikom, Nikola Nedeljković, generalni direktor kompanije Belgrade Waterfront, izrazio je zahvalnost svim kupcima, kao i onima koji učestvuju u kreiranju novog životnog stila na obali reke. „Hiljadu stanova znači hiljadu zadovoljnih pojedinaca i porodica, koje su prepoznale sve kvalitete Belgrade Waterfront-a. Veoma smo ponosni, zahvalni, ali i inspirisani da razvijamo nove ideje za urbani koncept življenja u centru Beograda“, rekao je Nedeljković.\nKako bi obeležila ovo izuzetno dostignuće, kompanija Belgrade Waterfront je pripremila i poseban poklon za srećnog kupca hiljaditog stana, koji će biti oslobođen plaćanja troškova za održavanje zgrade tokom prve tri godine stanovanja u zgradi.\nBelgrade Waterfront je monumentalni projekat koji se razvija u saradnji sa renomiranim domaćim i međunarodnim kompanijama. Ovaj sveobuhvatni kompleks svojim stanarima nudi kvalitet, pouzdanost i udobnost na izvrsnoj lokaciji u samom srcu grada.\nTrenutna ponuda u Belgrade Waterfront-u obuhvata stanove različitih veličina i struktura u zgradama BW Vista, BW Parkview, BW Magnolia, BW Arcadia, BW Aurora i BW Metropolitan, kao i brendirane stanove The Residences at The St. Regis Belgrade, smeštene u veličanstvenoj Kuli Beograd. Stambena zgrada BW Residences je rasprodata i već je postala dom za skoro 300 porodica. Stambeni objekti razlikuju se u arhitektonskim stilovima, veličini i lokaciji, a sve ih odlikuje upotreba najkvalitetnijih materijala u svim fazama izgradnje. Sve zgrade pažljivo su osmišljene kako bi zadovoljile potrebe svojih stanara, ali i različite životne stilove. Svaka stambena zgrada ima podzemnu garažu, recepciju, kao i brojne savremene sadržaje neophodne za koncept urbanog života u centru grada.\nOsim vrhunskih stambenih zgrada, Belgrade Waterfront obuhvatiće i luksuzne hotele, najveći tržni centar u regionu BW Galeriju, te budući simbol prestonice Kulu Beograd, koja će biti dom hotela St. Regis Belgrade i ekskluzivnih brendiranih stanova The Residences at The St. Regis Belgrade, kao i uređene prostore na otvorenom kao što su Sava Promenada i BW Park.\nNakon završetka, Belgrade Waterfront će biti moderna urbana celina koja će sa 6.000 stambenih jedinica biti dom za 14.000 ljudi.


Džin sa potpisom Morgan Motors - Lux Life luksuzni portal\nMeđutim, 111 godina stara firma tek sada otkriva pravi i pun potencijal kreativne upotrebe ovog prirodnog materijala, kreiranjem nove linije pića Morgan x Piston Gin, stvorene u saradnji sa brendom Piston Distillery. Nova saradnja dva proizvođača iz potpuno različitih sfera, proizvela je unikatnu liniju džina baziranu na jasenovom drvetu, skupljenom od ostataka materijala korišćenog u izgradnji karoserija svakog Morgan automobila.\nVeruje se da je ovo prvi džin na svetu koji je ležao u jasenovim buradima, stvorenim od ostataka drveta korišćenog prilikom izgradnje potpornih ramova legendarnih Morgan automobila. Ovi ramovi mogu se pronaći na CX-Generation modelima, njihovim aluminijumskim plaformama i istorijskim čeličnim šasijama, ojačavajući njihovu konstrukciju. Ovakav potez britanskog proizvođača automobila dolazi kao prirodno rešenje, male kilaže i velike samoodrživosti, što je ujedno postala krilatica prilikom dizajniranja Morgan modela još od lansiranja njihovog prvog trotočkaša davne 1909. godine.\nMorgan x Piston Gin poseduje note prirodnog slatkog ukusa jabuke, pomešanog delikatnim ukusom drveta u kome je ležao, pažljivo biranog za ovu neverovatnu saradnju. Viski je proizveden u destileriji kompanije Piston, brenda koji je svoju snažnu reputaciju uspostavio na tržištu u svega dve godine od osnivanja. Njegov nagrađivani džin kombinuje 14 biljaka kako bi korisnicima doneo unikatan ukus i očaravajuće iskustvo, od momenta kada je njegov čep od nerđajućeg čelika uklonjen sa flaše.\nMlada destilerija na tržištu je poznata kao vrhunski lokalni proizvođač luksuznog džina, koji u svakom smislu deli posvećenost izvanrednom zanatskom radu, visokom kvalitetu izrade i posvećenosti klasičnom stilu sa kompanijom Morgan. Smeštena u Vorčesteru na svega desetak kilometara udaljenosti od poznate Pikersleit Roud fabrike, velikana ostrvske autoindustrije, mlada destilerija se sasvim prirodno našla u ovakvoj saradnji, posebno kada svemu dodamo i brojne projekte kompanije Morgan vezane za ojačavanje i podsticanje lokalne ekonomije.\nNeverovatna saradnja dva luksuzna brenda finiširana je plasiranjem njihovog Morgan x Piston džina putem zvanične onlajn prodavnice proizvođača automobila. Flaša novog džina dostupna je svim zainteresovanim u poklon kutiji, elegantnog dizajna, baš kao i sama ambalaža u kojoj piće dolazi.\nnajluksuzniji džin |


RTCG - Radio Televizija Crne Gore - Nacionalni javni servis :: Društvo :: Na UCG smanjeni honorari, a ne plate\n[ Infobiro.tv, Objavio: I. P. ]\nBJELICA TVRDI 16. 12. 2018. 13:09 >> 12:42 1\nUniverzitet Crne Gore (UCG) stabilno posluje i finansijski i kadrovski, a što se tiče nastave, ona se odvija u punom obimu i kapacitetu, kazao je predsjednik Upravnog odbora UCG Duško Bjelica.\nBjelica tvrdi da za sada nema nikakvih ozbiljnijih problema što se tiče tekuće studijske godine, iako je semestar pri kraju.\n"Pojedini mediji su lansirali stavove pojedinaca koji su iznošeni na osnovu osjećaja, a ne na osnovu činjenica. Na današnji dan UCG posluje pozitivno, nema dugovanja. Sve obaveze izmirujemo na vrijeme i finansijska 2018. godina završiće se pozitivno", rekao je Bjelica.\nBjelica tvrdi da plate na UCG nikome nijesu smanjene, te da je u pojedinim slučajevima došlo je do smanjenja honorara.\n"Prije svega bih rekao da je na Univerzitetu potpuno redovno stanje. Da nikad nijesmo bili u situaciji da u bilo čemu pravimo problem. Probleme prave pojedinci, a lansiraju ih mediji. Na Univerzitetu Crne Gore, kada su u pitanju lični dohoci zaposlenih i nastavnog osoblja, nikome plata nije smanjena. Nekome je možda smanjen honorar, a inače osnovne zarade nikome nijesu smanjene", rekao je Bjelica.\nPojasnio je da po važećim aktima UCG, zaposleni mogu sa viškom časova na izvođenju nastave, da imaju zaradu i do 50 posto ličnog dohotka.\n"To se obračunavalo na način što su lični dohoci mjereni na osnovu broja studenata, na osnovu fonda časova, na osnovu grupa sa kojima se izvodi ta nastava, međutim kada je u pitanju ovaj dio, rektor Nikolić sa svojim saradnicima je preduzeo sve kako bi na jedan korektan i zakonit način ipak došao do optimizacije i to je razlog zbog čega je Upravni odbor u punom kapacitetu podržao njegove odluke", kazao je Bjelica.


Jedino Srpska lista predstavlja interes Srba na KiM - Studio B\nJedino Srpska lista predstavlja interes Srba na KiM Tanjug\nPolitikaPolitika Pocetna 04. 10. 2019. 11:22:59\n„Ako oni kažu da treba da se glasa za vojsku Kosova da ti poslanici budu u sali i da to prođe. Da mogu sutra uđu u fabrike, na sever Kosova i da se pronađu srpski glasovi koji će to opravdati“, naveo je Stefanović.\n„Zato je važno jedinstvo srpskog naroda, da podrže jednu ideju a to je opstanak Srba na KiM i da Srbija mora da živi na KiM“, naglasio je on.\nPodseća da je Srpska lista kažnjena zbog spota u kome se kaže „Srbija zove“, a da sa druge strane nema kažne za Nanada Rašića koji kaže da je Srpska lista monstrum i da treba ukloniti sa političke scene.\n„Građani treba da razmišljaju šta je čiji interes. Šta je interes lobiranja određenih albanskih političkih stranaka da se glasa za srpske političke stranke. Ljudi treba da razmisle da li je najbolje dati glas onima koji su napravili dogovor sa nekima koji ne misle dobro Srbima na KiM“, zaključio je Stefanović.


Posao za stotine radnika nakon početka izgradnje novog kvarta u opštini Pantelej | Vesti\nPublished On: petak, 30. aprila 2021.\nU opštini Pantelej očekuje se u narednom period gradnja oko 2.000 stanova za pripadnike bezbedonosnih struktura što je prilika da mnoga preduzeća, ali i pojedinci nađu dugoročni posao na ovom krupnom građevinskom zahvatu.\nGradski oci najavljuju da će na prostoru naselja „Ardija“ nići potpuno novi kvart, a to je ostavlja mogućnost ne samo za zapošljavanje na izgradnji stanova nego za otvaranje prodavnica, uslužnih delatnosti i mnogih drugih mogućnosti.\nJedan od takozvanih atarskih puteva u Panteleju je ustupljen državi i upravo na tom prostoru će se izgraditi potpuno novi park. Bulevari u Panteleju spojiće se sa bulevarima u severnoj industrijskoj zoni tako da će se saobraćajno rasteretiti celo naselje Jagodin male – kaže Nenad Stanković, gradski većnik.\nOn nije mogao da precizira rokove početka izgradnje i zapošljavanje većeg broja lica jer to ne zavisi samo od Grada Niša.


Uhapšen Zulfikar Ališpago osumnjičen za krivična djela ratnog zločina\nPripadnici Državne agencije za istrage i zaštitu (SIPA), po nalogu tužioca iz Posebnog odjela za ratne zločine Tužilaštva BiH, danas su uhapsili Zulfikara Ališpagu zvanog "Zuka", osumnjičenog da je počinio krivična djela ratnog zločina protiv civilnog stanovništva i ratnog zločina protiv ratnih zarobljenika, na području sela Trusina, u opštini Konjic.\nAlišpago je rođen 26. decembra 1958. godine u Novom Pazaru u Srbiji, nastanjen je u Sarajevu i državljanin je BiH i Srbije.\nOsumnjičeni Ališpago, kao nadređena osoba sa stvarnom i efektivnom kontrolom nad pripadnicima Specijalnog odreda za posebne namjene pri Štabu Vrhovne komande Armije Republike BiH "Zulfikar", iako je znao da su njemu podređeni pripadnici jedinice "Zulfikar" počinili zločin, nije preduzeo nužne i razumne mjere da počinioci djela budu kažnjeni, čime je počinio krivično djelo ratnog zločina protiv civilnog stanovništva i krivično djelo ratnog zločina protiv ratnih zarobljenika.\nTužilaštvo BiH je prikupilo dovoljno dokaza da je osumnjičeni odgovoran za počinjene zločine, te je uhapšen.\nRatni zločin na području sela Trusina, u opštini Konjic, počinjen je 16. aprila 1993. godine, kada su ubijene 22 osobe hrvatske nacionalnosti, odnosno 19 civila i tri vojnika Hrvatskog vijeća obrane (HVO) koji su se prethodno predali, te ranjene četiri osobe, među kojima i dvoje djece.\nOsumnjičeni će u zakonskom roku biti predat postupajućem tužiocu Tužilaštva BiH, koji će ispitati osumnjičenog, nakon čega će odlučiti o pokretanju prijedloga za određivanje pritvora.


Gradiska.com - PU Gradiška - Stanje bezbjednosti tokom maja zadovoljavajuće\nutorak, 20 jun 2017 10:48\nPU Gradiška - Stanje bezbjednosti tokom maja zadovoljavajuće\nTo potvrđuju podaci koji govore da su u padu djela iz oblasti kriminaliteta, javnog reda i mira i iz oblasti bezbjednosti saobraćaja.\n„ U toku maja nije bilo teških oblika krivičnih djela ni narušavanja javnog reda i mira u većem obimu. Također, u saobraćajnim nezgodama nije bilo smrtno stradalih lica“, izjavio je na konferenciji za novinare načelnik PU Gradiška MIloš Brkić. Dodao je da je tokom maja evidentirano 14 narušavanja JRM, što je manje za 54 posto u odnosu na prošlogodišnji period, za 40 posto manje je i saobraćajnih nezgoda, ukupno 33. Tokom maja načinjeno je 629 prekršaja iz oblasti bezbjednosti saobraćaja. „I u oblasti kriminaliteta, smanjen je broj krivičnih djela za oko 15 posto“, naglasio je Željko Puzić, načelnik Odjeljenja kriminalističke policije. Dodao je da se procenat rasvijetljenosti kreće oko 70 posto. Službenici PU Gradiška došli su do izvršilaca krivičnog djela Nedozvoljen promet akciznih proizvoda i tom prilikom su, u okviru akcije „Tabako“, oduzeli 77,5 kg rezanog suvog duvana i 430 kutija cigareta, naglasio je Puzić i još dodao da su, u okviru akcije „Plantaže 2017“, otkrivena četiri krivična djela u vezi zloupotrebe opojnih droga, te su četiri lica lišena slobode.\nS obzirom da predstoji period godišnjih odmora, Puzić je ovom prilikom apelovao na građane da zaštite svoju imovinu kako ne bi bila meta provalnika.\nPortparol PU Vesna Divljanović podsjetila je da su vlasnici oružja za ličnu bezbjednost obavezni da do 30. juna ove godine podnesu zahtjev za izdavanje novog oružnog lista kome je istekao rok važenja.\nNa redovnoj konferenciji za novinare, načelnik PU je naglasio da će policijski službenici nastaviti provoditi preventivno-represivne mjere kako bi stanje bezbjednosti i u narednom periodu bilo zadovoljavajuće.\nViše iz kategorije: « Uštedite i preko 300 KM uz Blicnet fiksnu telefoniju!\tSutra pljuskovi sa grmljavinom »


Telefon: 03 90 22 15 88\nFaks: 03 88 36 09 49\nDobro došli na zvaničnim sajt Stalne misije Republike Srbije pri Savetu Evrope u Strazburu.\nNaš zadatak je da zastupamo interese Republike Srbije u Savetu Evrope. Stalna misija Republike Srbije pri Savetu Evrope predstavlja glavnu vezu između vlasti Republike Srbije i Saveta Evrope.\nRad naše misije usredsređen je na evropsku saradnju u oblasti demokratije, zaštite i unapređenja ljudskih prava i vladavine prava. Misija je osnovana 2003. i od tada redovno radi.\nNa ovom veb-sajtu možete da nađete sve važne informacije o našem radu u Strazburu. Želimo vam uspešno pretraživanje.\nMi smo, sa svoje strane, spremni da odgovorimo na sva vaša pitanja u vezi s našim aktivnostima.\nZahvaljujemo vam na zanimanju koje ste iskazali.\nŠef Stalne misije i Stalni predstavnik Republike Srbije pri Savetu Evrope\nFotografski prikazi Srbije: autor Dragoljub Zamurović\nAKTUELNOSTI IZ MISIJE\nDržavni sekretar Ministarstva finansija Republike Srbije Gojko Stanivuković je informisao Komitet ministara Saveta Evrope o merama koje je Republika Srbija preduzela u primeni presude Evropskog suda za ljudska prava „Ališić protiv Srbije“.\nG-din Stanivuković je istakao punu posvećenost Srbije multilateralizmu, Savetu Evrope i Evropskom sudu za ljudska prava. On je rekao da je Srbija dokazani prijatelj Konvencije i branitelj njenih vrednosti. Pridržavanje presuda Suda u Strazburu i održavanje vrednosti iz Konvencije nije samo pravna obaveza vlasti u Beogradu, već izbor od ključne važnosti za jačanje demokratije, vladavine prava i ljudskih prava, kao i za napredak u evropskim integracijama, podvukao je državni sekretar. Srbija danas ima mali broj slučajeva izvršenja presuda pred Komitetom ministara.\nKomitet ministara je pozdravio značajan napredak koji su ostvarile srpske vlasti u izvršenju presude kao i njihovu posvećenost nastavku rada na tome.\nZaključivši da mehanizam isplate tzv. stare devizne štednje ispunjava kriterijume iz presude i da su usvojene sve neophodne mere, Komitet ministara je odlučio da zatvori razmatranje ovog slučaja.\nDržavni sekretar Ministarstva pravde Radomir Ilić je na sastanku Komiteta ministara Saveta Evrope 5. marta predstavio Zakon o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, koji je Narodna skupština Republike Srbije usvojila 29. februara 2020. godine. On je tom prilikom obavestio o dalјim koracima koje će Srbija preduzeti kako bi u potpunosti izvršila presudu Evropskog suda za lјudska prava "Zorica Jovanović protiv Srbije". Akcionim planom je predviđeno da Vlada Srbije obezbedi funkcionisanje istražnog mehanizma u skladu sa Evropskom konvencijom o lјudskim pravima, kao i da nastavi intenzivnu saradnju sa Savetom Evrope u tom procesu.\nU odluci Komiteta ministara Saveta Evrope, usvojenoj 5. marta, izražava se veliko zadovolјstvo činjenicom da je Narodna skupština 29. februara usvojila Zakon kojim se formira nezavisni istražni mehanizam za otkrivanje sudbine tzv. "nestalih beba". Pozdravlјeno je i to što su vlasti Srbije nastavile blisku saradnju sa Sekretarijatom Saveta Evrope tokom procesa usvajanja Zakona, kako bi se osiguralo da rešenje bude u skladu sa Evropskom konvencijom o lјudskim pravima. Upućen je poziv vlastima Srbije da nastave saradnju da bi presuda bila u potpunosti i efikasno izvršena, kao i da preduzmu neophodne praktične mere za primenu novog mehanizma za utvrđivanje činjenica. U procesu utvrđivanja istine, naročito se ističe značaj formiranja baze podataka DNK i obuke istražnih sudija i policije za rešavanje slučajeva "nestalih beba". Vlasti Srbije će do 1. oktobra ove godine Komitetu ministara Saveta Evrope pružiti detalјne informacije o primeni i funkcionisanju istražnog mehanizma.\nU skladu sa pozitivnim ocenama Komiteta ministara, odlučeno je da ovaj slučaj bude prenet iz pojačane u standardnu proceduru nadgledanja izvršenja presuda Suda u Strazburu.\nPovodom Dana državnosti Republike Srbije, održan je prijem u Palati Evrope u Strazburu. Prijemu je prisustvovalo oko 200 zvanica, među kojima su bili i članovi diplomatskog i konzularnog kora, kao i najviši funkcioneri Sekretarijata Saveta Evrope. Među gostima su bili i g-đa Marija Pejčinović Burić, generalna sekretarka Saveta Evrope, g-din Rik Dems, predsednik Parlamentarne skupštine Saveta Evrope, i g-din Linos Aleksandros Sicilianos, predsednik Evropskog suda za ljudska prava.\nAmbasadorka Aleksandra Đurović se rečima dobrodošlice obratila gostima, objašnjavajući istorijsku pozadinu i događaje koji se obeležavaju Danom državnosti Republike Srbije. Ambasadorka je značajan deo govora posvetila prvom ustavu Srbije, usvojenom 1835. godine, koji je bio jedan od najnaprednijih i najliberalnijih ustava tog vremena, kao i jedan od prvih te vrste u čitavoj Evropi. G-đa Đurović je takođe naglasila da Srbija, kroz saradnju sa Savetom Evrope, promoviše iste vrednosti kao i u vreme usvajanja svog prvog ustava - demokratiju, vladavinu prava i ljudska prava.\nIspred Organizacije prisutnima se obratila i g-đa Marija Pejčinović Burić, koja je istakla značaj članstva Republike Srbije u Savetu Evrope, kao i brojnost konvencija Saveta Evrope kojima je Republika Srbija do sada pristupila.


IVICA DAČIĆ RAZGOVARAO SA KOLEGOM IZ BIH IGOROM CRNADAKOM – Balkanekspresrb.rs\nDAČIĆ JE REKAO DA JE EKONOMSKA SARADNJA SRBIJE I BIH DOBRA I NAJAVIO DA ĆE 21. APRILA PREMIJERI ZAPADNOG BALKANA PREDSTAVITI ZAJEDNIČKE PROJEKTE U BRISELU. ON JE, TAKOĐE, NAJAVIO DA ĆE 28. I 29. APRILA BORAVITI U ZVANIČNOJ POSETI BIH, KAO PREDSEDAVAJUĆI OEBS, ISTAKAVŠI DA JE EVROPSKA BUDUĆNOST ZEMALJA REGIONA SMIRUJUĆI FAKTOR SVIH TENZIJA PROTEKLIH GODINA\n«SRBIJI i Bosni i Hercegovini (BiH) je mesto u Evropskoj uniji (EU) i to bi veoma doprinelo stabilnosti celog regiona», izjavio je danas ministar spoljnih poslova Srbije Ivica Dačić posle sastanka u Beogradu sa ministrom inostranih poslova BiH Igorom Crnadakom. Dačić je novinarima u Palati Srbija rekao da Srbija, BiH smatra jednim od najvažnijih partnera i raduje se njenom napretku u evropskim integracijama i za njenu budućnost podržava sve što se dogovore entiteti i narodi u BiH.\n– Srbija kao garant Dejtonskog sporazuma ima poseban interes za stabilnost BiH, rekao je on. Prema njegovim rečima, ima i otvorenih pitanja iz prošlosti dve zemlje, koje bi trebalo rešavati u dijalogu i gledati u budućnost.\nDačić je rekao da je ekonomska saradnja Srbije i BiH dobra i najavio da će 21. aprila premijeri Zapadnog Balkana predstaviti zajedničke projekte u Briselu. On je, takođe, najavio da će 28. i 29. aprila boraviti u zvaničnoj poseti BiH, kao predsedavajući OEBS, istakavši da je evropska budućnost zemalja regiona smirujući faktor svih tenzija proteklih godina.\nCrnadak, koji je u Beogradu u prvoj poseti kao novi šef diplomatije, izjavio je da će se sutra sastati sa ministarkom inostranih i evropskih poslova Hrvatske Vesnom Pusić u težnji da u trouglu Srbija – BiH – Hrvatska budu sve bolji odnosi, kao temelj dugoročne stabilnosti i razvoja ovog dela Evrope.\nPrema njegovim rečima, bilateralni odnosi BiH i Srbije su dobri, a da mu je cilj da do kraja mandata bude najbolja moguća. Posebno važno pitanje je ekonomija, a Srbija je jedan od najvažnijih investitora u BiH, naglasio je on, 18 odsto svih ulaganja dolazi iz Srbije, 10 odsto kompletnog izvoza BiH ide u Srbiju i 10 odsto je našeg uvoza iz Srbije, naveo je Crnadak. On je napomenuo da Srbija ima nameru da nastavi dobre odnose i sa Republikom Srpskom (RS) prema Sporazumu o specijalnim paralelnim vezama.\nMi to apsolutno podržavamo, isto kao i nameru Srbije da proširi saradnju sa Federacijom BiH, rekao je Crnadak. Ovi odnosi, posebno emocija koja postoji između naroda u RS i naroda u Srbiji, treba da bude u funkciji daljeg poboljšanja odnosa između dve zemlje, a ne bilo kakva prepreka, zaključio je. Na pitanje o rezoluciji o samostalnosti RS, koju je najavio predsednik RS Milorad Dodik, Crnadak je rekao da nije video taj dokument i da će sačekati sa ocenom dok ga ne pročita. Upitan o članstvu BiH u NATO, on je rekao da u BiH ne postoji saglasnost o tome, jer iz RS dolazi stav, koji je direktno vezan za poziciju Srbije prema NATO. Političari iz RS takav scenario vide kao razdvajanje srpskog naroda, što ne bi vodilo ka stabilnosti, a do 2008. bila je sasvim druga situacija i u Srbiji i u BiH, a potom je došlo do zaokreta u Beogradu i to se prenelo na RS i reflektovalo kroz mehanizme odlučivanja na stav BiH, koji se skoro neće promeniti, izjavio je on. Crnadak je istakao da BiH 19. maja preuzima predsedavanje Savetom Evrope i ukazao na veliki značaj da, uz predsedavanje Srbije OEBS, dve zemlje, zajedničke ratne prošlosti sada vode te dve veoma važne organizacije.\nMinistar spoljnih poslova Srbije Ivica Dačić izjavio je danas, povodom spekulacija o dodatnim uslovima nekih članica EU za otvaranje poglavlja u pregovorima o članstvu u Uniji, da “tu praksu Srbija više ne prihvata” jer je ispunila sve obaveze koje je preuzela. “Tu praksu Srbija više ne prihvata. Sve obaveze smo ispunili i ne dozvoljavamo da se bilo ko igra sa nama”, kazao je Dačić. Podsetivši da je uslov za otvaranje pregovora o članstvu u EU puna implementacija Briselskog sporazuma, a da se naknadno javljaju “pokretni ciljevi”, poput dodatnih uslova koje traži nemački parlament, on je rekao da je Srbija o tome razgovarala i sa visokom predstavnicom EU Federikom Mogerini.\n“To je bila jedna od tema razgovora sa Mogerinijevom. Taj razgovor nije bio prijatan, jer je bio veoma otvoren, razgovor je vodio premijer (Aleksandar Vučić), ja sam bio sa njim”, kazao je Dačić. Sa jedne strane se “Mogerini slaže da je Srbija ispunila uslove, a sa druge strane imamo dodatne tačke”, kazao je Dačić i dodao da su to dodatni uslovi koji idu van Briselskog sporazuma. Uvodjenje dodatnih zahteva “nije ništa novo” i ta “praksa već postoji”, kazao je šef srpske diplomatije i dodao da: “Bez obzira na to, mi smatramo da naš put vodi u EU, moramo da prolazimo kroz sve to, ali nemojmo da aplaudiramo svemu tome, sami”.<\nTagsIgor Crnadak Ivica Dačić